Fudbal: Super liga Srbije 2020/21, 33. kolo - Dan u Beogradu\nNaslovna » Izlasci » Sport » Fudbal: Super liga Srbije 2020/21, 33. kolo\nAh Neša 23. april 2021. Sport, TV i online program Postavite komentar\nGradski derbi biće odigran u subotu na popularnom „Krovu“. Voždovac je, u prvom delu sezone, izgubio od Čukaričkog (3:2) pa je ovo dobra prilika da domaćin pokaže da li ima kvalitet za pozitivan rezultat.\n– Svesni smo šta Čukarički predstavlja u srpskom fudbalu. Jedan je od najbolje organizovanih klubova. Način igre koji prikazuju ove polusezone najbolje opisuje podatak da su jedini poraz doživeli od Crvene zvezde, kao gosti su na sedam utakmica upisali šest pobeda i samo taj poraz. Takođe, u vrhu su tabele, igraju takmičarski fudbal, čvrst i agresivan, sa sjajnim pojedincima i svesni smo da su u ovom trenutku izraziti favorit. Ipak, teren je jedino merilo! Imaće protiv sebe izuzetno motivisan Voždovac koji je željan uspeha i u tom smeru radimo od prvog dana. Mentalna priprema je presudna za ovaj meč i očekujem da će moji momci pokazati kvalitet koji poseduju i da ćemo ovu utakmicu izneti na najbolji mogući način – rekao je šef stručnog štaba Zmajeva, Predrag Rogan.\nEkipa sa Banjice ima bod više od Napretka koji je u crvenoj zoni, pa je svaka utakmica do kraja prvenstva izuzetno važna. Građevinari dočekuju poslednjeplasirani tim OFK Bačka i nadaju se da će da uzmu sva tri boda. U prvom delu sezone Rad je pobedio Bačku u gostima (0:1).\nPoslednji meč u okviru 33. kola Super lige Srbije igra se u Beogradu gde domaći Partizan dočekuje goste iz Subotice, ekipu Spartaka. Dueli ovih rivala uvek su bili izuzetno zanimljivi, pa nema razloga da tako ne bude i ovoga puta. Prethodni duel ovih rivala odigran u prvom delu sezone u Subotici završen je trijumfom ekipe Partizana, a rezultat je bio 1:2.\nDomaćini su tokom aktuelne sezone zabeležili dvadeset šest pobeda, uz dva remija i četiri poraza, pa sa 80 bodova trenutno zauzimaju 2. mesto na tabeli. U prethodnom kolu su kao gosti savladali ekipu Mačve, a rezultat je bio 1:2.\nGosti su tokom aktuelne sezone zabeležili četrnaest pobeda, uz pet remija i trinaest poraza, pa sa 47 bodova trenutno zauzimaju 7. mesto na tabeli. U prethodnom kolu su kao domaćini poraženi u duelu sa ekipom Napretka, a rezultat je bio 0:2.\nSve utakmice biće u direktnom prenosu na TV Arena sport.\nSuper liga Srbije, 33. kolo\nZlatibor – Novi Pazar… 18.00\nJavor-Matis – Mačva… 15.00\nMladost – TSC… 15.00\nNapredak – Proleter… 15.00\nRad – OFK Bačka… 15.00\nVoždovac – Čukarički… 15.00\nRadnik – Radnički… 14.30\nVojvodina – Metalac… 14.30\nInđija – Crvena zvezda… 17.00\nPartizan – Spartak ŽK… 19.30\nTagovibeograd bg svaštara domaći fudbal fk partizan fk rad fk voždovac fudbal proleće u beogradu sport srbija super liga srbije tv arena sport tv i online program tv program\nPrethodni SKC: Tomaš Pokživinjski i Beogradski barok\nSledeći Uskrs i 1. maj 2021: Organizacija javnog gradskog prevoza


6 medalja za KK „Takovo“ – GM Press\n6 medalja za KK „Takovo“\nU odličnoj organizaciji KK „Jagodina“ iz Jagodine, 18. aprila je održano Prvenstvo Užeg regiona Šotokan Karate federacije ( centralna Srbija bez Beograda i Vojvodine ). Ovo je ujedno i bio kvalifikcioni turnir za Prvenstvo Srbije koje će se održati 23. maja 2021.\nNa takmičenju su nastupila 22 kluba sa preko 300 takmičara. KK „Takovo“ je predstavljala ekipa od 4 takmičara koji su nastupali u juniorskim i seniorskim kategorijama u katama i to u pojedinačnoj i ekipnoj konkurenciji. Takovo je osvojilo ukupno 6 medalja i to 3 zlatne, 2 srebrne i jednu bronzanu medalju.\nSenirska ekipa Takova u sastavu Veličković Viktor, Ćajić Aleksandar i Milosavljević Bojan je osvojila u katama prvo mesto i zlatnu medalju.\nFOTO / KK“Takovo“\nPojedinačni nastupi u katama: Milosavljević Bojan u kategoriji mladjih seniora 3. mesto, a u kategoriji seniora 2. mesto\nVeličković Viktor u kategoriji juniora osvojio drugo mesto i srebrnu medalju. Ćajić Aleksandar u kategoriji mladjih seniori 1. mesto, seniori 1. mesto. Marković Miloš nije uspeo da dođe do medalje ali je uspeo da se kvalifikuje na Prvenstvo Srbije zauzevši 4. mesto. Najuspešniji takmičar KK „Takovo“ je bio Aleksandar Ćajić sa čak 3 zlatne medalje.\nTags: kk takovo, Prvenstvo Užeg regiona Šotokan Karate federacije\n21 novi slučaj pozitivan Koronu


Sport - datum: 2020-03-24 GOLMAN LEVSKOG IZ SOFIJE MILAN MIJATOVIĆ ZA PORTAL „SPORTKLUB” KAZAO\nMilan Mijatović “zarobljen” u Sofiji Izolacija je ključna riječ\nGolman Milan Mijatović u junu prošle godine je iz Budućnosti otišao u Levski iz Sofije. Reprezentativac Crne Gore brzo se snašao u novoj sredini i izborio se za mjesto prvog golmana. U trenutku kada je fudbal u Bugarskoj stao, njegov klub se nalazio na drugom mjestu sa devet bodova manje od neprikosnovenog Ludogoreca.\n-Trenutno je sve stalo širom planete, borba sa korona virusom prioritet je svih građana svijeta bez obzira čime se bavili. Izolacija je ključna riječ, a to podrazumijeva disciplinu, odgovornost, strpljenje i vjeru da posle kiše mora da dođe sunce – rekao je Mijatović za portal „Sportklub” i potom dodao: -Svima u klubu, kao i svim sportistima i ljubiteljima sporta je žao što život ne ide normalnim tokom. Međutim, suočeni smo sa velikim zdravstvenim problemom, pa je sve ostalo u drugom planu. U trenutku prekida šampionata, bili smo na diobi drugog mjesta, u polufinalu Kupa smo, sa realnim izgledima da stignemo do trofeja, jer smo u četvrtfinalu pobijedili favorita broj jedan, ekipu Ludogoreca. Da li će šampionat biti nastavljen ili ne veliko je pitanje. Vidjećemo šta će biti!\nMijatović u trenutku pojave korona virusa nije napuštao Bugarsku.\n-Trenutno sam u Sofiji, zajedno sa svim saigračima poštujem preporuke nadležnih instituacija i čekam rasplet situacije, sa nadom da će se sve brzo vratiti na period prije virusa, a da će posledice biti što manje – istakao je Mijatović.


Od početka godine više od 4.800 pokušaja nezakonitog prelaska granice BiH – RNU "Radio Brčko" Brčko distrikt BiH\nPočetna/BiH/Od početka godine više od 4.800 pokušaja nezakonitog prelaska granice BiH\nOd početka godine više od 4.800 pokušaja nezakonitog prelaska granice BiH\nRadio Brčko19.10.2021. - 15:55Poslednja promjena: 19.10.2021. - 15:55\n77 1 minut čitanja\nOd početka godine pripadnici Granične policije BiH odvratili su više od 4.800 osoba od pokušaja nezakonitog prelaska granice, a najviše ih je bilo iz Pakistana, Avganistana, Maroka i Bangladeša, rekla je Srni portparol Granične policije BiH Franka Vican.\nPrema njenim riječima, na području koje pokriva Terenska kancelarija “Sjeveroistok – Bijeljina” za devet mjeseci evidentirano je oko 800 migranata koji su zatečeni u nezakonitom prelasku ili u pokušaju nezakonitog prelaska granice BiH.\nOna ističe da je, u skladu sa Sporazumom o pružanju pomoći i operativnoj saradnji u nadzoru granice u Kancelariji granične policije Bijeljina, kao ispomoć angažovan određeni broj pripadnika MUP-a Republike Srpske i Direkcije za koordinaciju policijskih tijela.\n“Takođe, Sporazumom sa Policijom Brčko distrikta i Ministarstvom unutrašnjih poslova Posavske županije, propisano je angažovanje pripadnika ovih policijskih agencija koje se obavlja kroz zajedničke obilaske/praćenja, a u skladu sa operativnim procjenama i planovima Granične policije BiH”, rekla je Vicanova.\nPrema njenim riječima, od samog početka migrantske krize u BiH, najveći pritisak migranata evidentiran je na području djelovanja granične policije Zvornik i Višegrad.\n“Granična policija BiH preduzima pojačane mjere nadzora granice radi sprečavanja nezakonitih prelazaka. Mjere obuhvataju i vanredno angažovanje ljudstva, preraspoređivanje ljudstva i tehničkih kapaciteta, angažovanje policijskih službenika drugih policijskih agencija u BiH kao ispomoć Graničnoj policiji BiH /Direkcije za koordinaciju policijskih tijela, Agencije za istrage i zaštitu, MUP-a Republike Srpske/ te su skoro svi ljudski i materijalno-tehnički kapaciteti Granične plicije BiH od početka migrantske krize raspoređeni na istočni dio granice”, rekla je ona.\nMigranti su do sada nezakonito pokušavali preći granicu samostalno ili uz pomoć krijumčara i organizovanih kriminalnih grupa za krijumčarenje migranata.\nVicanova kaže da su migranti dobro uvezani u komunikaciji s drugim migrantima, razmjenjuju iskustva, mape, daju upute za rute kretanja i druge informacije radi odabira najlakše rute kroz zemlje tranzita do zemalja EU.\n“Migranti se obično kreću u manjim grupama, te sporednim putnim komunikacijama nezakonito pokušavaju da uđu u BiH slobodnim pješačkim kretanjem preko granice, najčešće neposredno uz granične prelaze i zaobilazeći ih, prebacivanjem plovilima ili gazeći preko rijeke Drine, skrivanjem u tovarnom prostoru teretnih vozila, te na druge načine”, navela je za Srnu Franka Vican.


Darko Lazić povredio operisanu nogu – Tračara\nDarko Lazić priznao da je išao na operaciju želuca! Pogledajte intervju\nDarko Lazić išao na operaciju smanjena želuca\nAna Sević raskinula veridbu, a kako je u sve upleten Darko Lazić?\n“Probudio sam se i umirao od bolova”\nObjavljeno 25. 04. 2019.\n“Darko pokušava da vodi normalan način života, ali daleko je to od onog stanja koje je bilo pre nesreće. On je imao teške operacije i to je ostavilo posledice po organizam. Odlazi na redovne kontrole, ima terapiju i mora da vodi računa о nozi u koju su mu ugrađene štitne. Svaka povreda mogla bi da bude opasna, a svaki i najmanji trzaj i udarac Darko oseća kroz neopisivu bol”, objašnjava izvor i dodaje da Lazića muče čak i promene vremena, ali da se sa svim tim nosi muški i trudi da porodicu, koja je zbog njega prošla kroz pakao, poštedi dalje brige.\nLuka Lazukić osuđen na tri godine zbog prebijanja Nataše Bekvalac


Za širenje mržnje na internetu i do 20 godina zatvora - Kozarac.ba\nZa širenje mržnje na internetu i do 20 godina zatvora\n8. Septembra 2009.\nŠirenje nacionalne mržnje, pozivanje na vjersko ili etničko nasilje, kao i drugi vidovi kompjuterskog kriminala izmjenom Krivičnog zakona BiH biće strogo kažnjavani i za ova djela kazne dostižu i do 20 godina robije.\nJusuf Halilagić, generalni sekretar Ministarstva pravde BiH, kazao je da su na sjednici Savjeta ministara bile razmatrane izmjene i dopune Krivičnog zakona BiH, te da su sve izmjene usvojene, među kojima i ona koja se tiče računarskog kriminala.\n“Novi član, koji se zove izazivanje nacionalne, rasne i vjerske mržnje razdora i netrpeljivosti, kaže da će ako neko izaziva vjersku, nacionalnu i etničku netrpeljivost i razdor biti kažnjen zatvorom od jedne do pet godina. Takođe je rečeno da ako neko zloupotrijebi službeni položaj na ovaj način biće kažnjen zatvorom do 10 godina, a ako je zbog toga došlo do nereda nasilja ili drugih posljedica po bilo koji narod u BiH, biće kažnjen zatvorom od tri do 20 godina”, objasnio je Halilagić.\nOn je istakao da je ova izmjena Krivičnog zakona rađena u saradnji sa domaćim i međunarodnim pravnim ekspertima, među kojima je i OSCE i OHR, te napomenuo da je ovaj materijal pripreman jako dugo.\nPrema njegovim riječima, nakon što je Savjet ministara BiH usvojio prijedlog, on će biti proslijeđen na usvajanje Parlamentarnoj skupštini BiH, nakon čega će moći biti primjenjivan i nakon čega će moći biti izricane kazne za počinioce.\nNaime, u Krivičnom zakonu BiH do sada nije bilo odredbi koje se tiču krivičnih djela računarskog kriminala, osim onih kojima je propisano kažnjavanje za dječju pornografiju i povredu autorskih prava.\nPrema Međunarodnoj konvenciji o sajber kriminalu, koju je BiH ratifikovala još 2006. godine, svaka članica je dužna da u nacionalno pravo ugradi odredbe po kojima je namjerno pomaganje ili podstrekavanje na izvršenje nekog prestupa katrakterisano kao krivično djelo.\nMijo Krešić, vršilac dužnosti ministra bezbjednosti BiH, kaže da su ovo novi oblici kriminala koji, nažalost, nisu zaobišli ni BiH, te da je nakon potpisane konvencije u tom pravcu doneseno niz različitih odluka.\n“Samim tim što se ovaj oblik kriminala pojavio i BiH ima obavezu za jačanjem svojih kapaciteta i prilagođavanjem pravne legislative kako bismo se uspješno borili protiv ovog oblika kriminala”, kazao je Krešić.\nKada je riječ o prvim kaznama, Krešić kaže da je to već pitanje bezbjednosnih agencija i nadležnih tužilaštava i sudova u BiH.\nPravila o regulisanju sadržaja na Internetu, kažu u Regulatornoj agenciji za komunikacije (RAK) BiH, nije u njihovoj nadležnosti, već napominju da te sadržaje reguliše sud.\n“Po odredbama Zakona o komunikacijama, RAK je nadležan za izdavanje komunikacijskih dozvola, te donošenje pravila u oblasti emitovanja i telekomunikacija, kao i za njihovo osiguranje. Kada je u pitanju Internet, Agencija samo može da izdaje dozvole za pružaoce usluga u toj oblasti”, kazala je Amela Odobašić, portparol RAK-a.\nOna je pojasnila da ukoliko sud naloži korisniku da sa svog servera ukloni sadržaj za koji je ustanovljeno da je nedopušten, uvredljiv, štetan, korisnik je dužan da bez odlaganja postupi prema takvoj odluci.\nKaradžiću sudi čovjek koji je oslobodio Srbiju od tužbe za genocid\nVLADA REPUBLIKE SRPSKE POKRENULA INICIJATIVU ZA IZMJENU ENTITETSKOG USTAVA\nDruga godišnjica smrti Alije Izetbegovića\nNema dogovora o ukidanju Predsjedništva BiH\nEksplozije uznemirile Travničane\nHiljade putnika u Evropi žrtve leda i snijega\nDanas nastavak pregovora o ustavnim promjenama\nFrancuski časopis objavio novu karikaturu\nNije potpisan sporazum o ustavnim promjenama u BiH\nSVE VEČI OTPOR USTAVNIM PROMJENAMA\nNove ucjene iz Republike Srpske\nDodik: Podnijet ću ostavku\nSrbima američko državljanstvo za ratovanje u Iraku


Cvijanović: Dolaze u obzir mješovite policijske i vojne snage zapadnog Balkana - Sve o Srpskoj\nCvijanović: Dolaze u obzir mješovite policijske i vojne snage zapadnog Balkana\nTE SNAGE BI ZBOG MIGRANATA BILE RASPOREĐENE NA SPOLJNIM GRANICAMA ZAPADNOG BALKANA\n„Ako EU ima pravo da na taj način tretira svoje spoljne granice zašto mi to ne bismo uradili? Ovo je veliki izazov i nešto što u potpunosti može da promijeni sliku budućnosti ne samo zapadnog Balkana nego i cijele Evrope. To zahtijeva koncentrisan odgovor svih zemalja. Ovo je vrijeme da se zapadni Balkan kolektivno brani“\n„Ako snage tih država mogu da idu po svijetu i učestvuju u mirovnim misijama, a ne mogu da brane svoja ognjišta onda nešto nije u redu. Doći će vrijeme za ovakvu inicijativu jer je nemoguće da parcijalno razmišljamo o ovim stvarima. Ko smo mi ako nismo u stanju da štitimo sami sebe, nego se oslanjamo na druge“\n„Ovo vrijeme pokazuje besmislicu povika iz Sarajeva i međunarodne zajednice da Srpskoj ne treba rezervni sastav policije“\n„Ako EU ima pravo da na taj način tretira svoje spoljne granice zašto mi to ne bismo uradili? Ovo je veliki izazov i nešto što u potpunosti može da promijeni sliku budućnosti ne samo zapadnog Balkana nego i cijele Evrope. To zahtijeva koncentrisan odgovor svih zemalja. Ovo je vrijeme da se zapadni Balkan kolektivno brani“, rekla je Cvijanovićeva novinarima u Banjaluci.\nOna je dodala da zapadnobalkanske države ne mogu uticati na to kako će Grčka rješiti svoj problem, šta će uraditi Turska i da li će EU sa njima ispregovarati neko bolje rješenje.\n„Sve je izašlo van kontrole i vrijeme je za kolektivnu odgovornost država zapadnog Balkana umjesto da trošimo energiju na prepucavanja, politikantstvo i mržnju koja je davno trebalo da bude sahranjena. Ako snage tih država mogu da idu po svijetu i učestvuju u mirovnim misijama, a ne mogu da brane svoja ognjišta onda nešto nije u redu. Doći će vrijeme za ovakvu inicijativu jer je nemoguće da parcijalno razmišljamo o ovim stvarima. Ko smo mi ako nismo u stanju da štitimo sami sebe, nego se oslanjamo na druge“, naglasila je Cvijanovićeva.\n„Zabrinuta sam jer se to ne dešava daleko od nas. Ako migranti uspiju da prođu grčku granicu – ogroman broj tih ljudi će se naći u državama našeg regiona. Migrantska kriza se može rješiti na drugačiji način i potreban je kredibilniji nastup i EU i Turske. Države zapadnog Balkana treba da razmišljaju kako da se zaštite i da se ne uzdaju samo u to kako će EU zaštiti svoje spoljne granice“, istakla je Cvijanovićeva.\n„Jedino što na mikroplanu možemo da uradimo jeste da zaštitimo svoju teritoriju i da ne dozvoljavamo da ovdje budu napravljeni stacionari za migrante. Naša obaveza je da štitimo teritoriju Srpske“, navela je Cvijanovićeva.\n„Kada imamo ovakve krize možemo da angažujemo rezervni sastav, a redovna policija može da radi svoje poslove i da bude podrška. Sada se vidi u koliko besmislenih situacija dolazimo zbog raznih glupih i bezobraznih pristupa prema nama. Republika Srpska i Federacija BiH su trebale zajedno da rade i svi smo trebali da imamo rezerviste koji mogu da preuzmu teret odgovornosti za bezbjednosnu situaciju“, poručila je Cvijanovićeva.\nTagoviBalkan EU Željka Cvijanović migranti policija Turska


Mihajlović: Preduzeća treba da proizvode struju za sopstvene potrebe\n03.11.2021. / 17:12\nBEOGRAD – Učinili smo sve u operativnom smislu da smanjimo sve potencijalne kritične tačke kako bi privreda i domaćinstva postali proizvođači i potrošači električne energije, izjavila je danas ministarka rudarstva i energetike Zorana Mihajlović.\n„Ponosna sam na prethodnih godinu dana rada MInistarstva, jer smo pokazali da može mnogo toga da se uradi u energetici koja je spavala prethodnih šest godina. Donošenjem zakonodavnog okvira smo postavili temelje nove energetske i ekološke revolucije koja je zahvatila ceo svet i iz koje Srbija ne može da se izvuče, čak i kad bi želela“, rekla je ministarka na okruglom stolu „Proaktivna uloga privrede i građana kao kupca-proizvođača: preventiva rastu cena električne energije“, održanom u Privrednoj komori Srbije (PKS). Tanjug\nTagovi: strujazorana mihajlovic\nMihajlović: Region da obezbedi više snabdevača gasom


Reagovanje povodom imenovanja sveštenog lica za člana Upravnog odbora UCG\nUdruženje pravnika Crne Gore izražava zabrinutost zbog odluke Vlade Crne Gore da se za člana Upravnog odbora Univerziteta Crne Gore imenuje svešteno lice.\nUdruženje pravnika Crne Gore, koje ima tradiciju dugu skoro 90 godina, kao jedan od osnovnih ciljeva djelovanja ima očuvanje demokratskih vrijednosti na kojim počiva pravni sistem Crne Gore, među kojima posebno mjesto ima odvojenost crkve od države.\nUdruženje pravnika Crne Gore čine predstavnici akademske zajednice, među kojima je veći broj univerzitetskih profesora. Zbog toga, smatramo neophodnim da ukažemo da se imenovanjem sveštenog lica u Upravni odbor Univerziteta Crne Gore, kao najstarije i najznačajnije visokoškolske ustanove u Crnoj Gori, ozbiljno dovode u pitanje kako sekularni karakter države, tako i autonomija Univerziteta Crne Gore, koji su zajamčeni ustavom naše države.\nUdruženje pravnika izražava zabrinutost posebno zbog činjenice da je svešteno lice imenovano na prijedlog ministarke Vesne Bratić i na sjednici kojom je predsjedavao premijer Zdravko Krivokapić, oboje profesori Univerziteta Crne Gore. Zbog toga Udruženje pravnika podsjeća ne samo ministarku Bratić i premijera Krivokapića, već i cjelokupnu javnost, da je u svakom društvu koje baštini vrijednosti savremene demokratije, akademska zajednica na većem stepenu društvenog razvoja u odnosu na dogmu, te da je Univerzitet Crne Gore osnovan da bi afirmisao nauku, a ne vjersku dogmu. Podsjećamo da je misija Univerziteta Crne Gore, između ostalog, da stvara i širi znanje kroz izvrsnost u obrazovanju, nauci i stvaralaštvu i da promoviše demokratski i održivi razvoj crnogorskog društva i države. Zbog toga smatramo da se izborom vjerskog službenika u organima upravljanja univerziteta, iz koje god vjerske zajednice da dolazi, ozbiljno ugrožava sekularni karakter države, kao i autonomija Univerziteta Crne Gore posebno ako imamo u vidu da Upravni odbor UCG, između ostalog, utvrđuje naučno-istraživačku, obrazovnu, umjetničku i razvojno-investicionu politiku Univerziteta Crne Gore.\nUdruženje pravnika Crne Gore ukazuje da je očuvanje autonomija univerziteta preduslov za dalji razvoj crnogorskog društva i države. Stoga Univerzitet Crne Gore ne smije biti oslonjen na dogmu, već mora da ostane središte visokoobrazovnog, naučno-istraživačkog, kulturno-umjetničkog i inovativnog stvaralaštva.\nU Podgorici, 15.01.2021. godine\nUPRAVNI ODBOR UDRUŽENjA PRAVNIKA CRNE GORE


Prevazilaženje anticiganizma u Evropi – Međunarodni dan Roma obeležen u Srbiji - EU Delegacija u Srbiji\nPrevazilaženje anticiganizma u Evropi – Međunarodni dan Roma obeležen u Srbiji\nBy Nebojsa objavljeno\t 07/04/2021 Vesti\nAnticiganizam je posebno istrajan, nasilan, ponavljajući i uobičajen oblik rasizma. Kako bi se preduzele efikasne mere za suzbijanje ovog fenomena, neophodni su bolje razumevanje i dublje priznavanje i prepoznavanje načina na koji anticiganizam utiče na položaj Roma u današnjoj Evropi.\nOvo je podvučeno od strane učesnika današnje konferencije, održane uoči Međunarodnog dana Roma koji se obeležava 8. aprila, a koju je organizovala kancelarija Saveta Evrope u Beogradu, u saradnji sa Ministarstvom za ljudska i manjinska prava i društveni dijalog republike Srbije i ambasadama Savezne Republike Nemačke i Republike Portugal, uz podršku zajedničkog programa Evropske unije i Saveta Evrope ROMACTED.\nTobias Flesenkemper, šef kancelarije Saveta Evrope u Beogradu naglasio je značaj Prvog svetskog kongresa Roma, čija se pedeseta godišnjica obeležava ove godine. „Generalizacije zasnovane na predrasudama o Romima i nomadima i govor mržnje podstiču ksenofobiju, ponavljajući nekada brutalnu istoriju represije nad Romima u Evropi koja traje vekovima“, rekao je on. „Dok obeležavamo Međunarodni dan Roma, obavežimo se na priznavanje istorijskih činjenica i rešavanje trenutnih problema. Radeći to, možemo doprineti svetlijoj budućnosti evropskih Roma i nomada, a time i čitave Evrope“, dodao je Flesenkemper.\nAmbasador Sem Fabrici, šef Delegacije Evropske unije u Republici Srbiji istakao je da je romska zajednica najveća nacionalna manjina u Evropi, ali i najviše diskriminisana i marginalizovana. „Pitanje socijalne inkluzije Roma je od posebnog značaja za proces pristupanja Srbije Evropskoj uniji. To je pitanje koje se proteže kroz nekoliko poglavlja – od ljudskih prava, preko zapošljavanja, do socijalne zaštite. Evropska unija će nastaviti da bude ključni partner romskoj zajednici u svim inicijativama koje osiguravaju socijalnu inkluziju“, rekao je on.\n„Napredak u inkluziji Roma je vidljiv u skoro svim segmentima – od obrazovanja, stanovanja i zapošljavanja, do zdravstvene i socijalne zaštite. Ipak, diskriminacija, stereotipi i predrasude prema Romima su i dalje prisutni“, izjavila je Pava Čabrilovski, predsednica Izvršnog odbora Nacionalnog saveta romske nacionalne manjine u Srbiji. „Verujem da su kultura i obrazovanje najbolji mehanizmi za borbu protiv ovih negativnih fenomena“, dodaje Čabrilovski.\nGordana Čomić, ministarka za ljudska i manjinska prava i društveni dijalog u Srbiji, primetila je da se ne mogu zabraniti predrasude, ali se mogu usvojiti zakoni koji zabranjuju ponašanje zasnovano na predrasudama. „Ovo je mesto na kom započinje inkluzija Roma“, dodala je. „Ovo ministarstvo je u službi svih nacionalnih saveta, uključujći i Nacionalni savet Roma. Mi ćemo aktivno učestvovati u svim projektima vezanim za inkluziju Roma, bićemo otvoreni za predloge, ocene, kritike i ideje o tome kako da nešto radimo bolje“, izjavila je ministarka Čomić.\nU ime predsedavanja Komitetom ministara Saveta Evrope, Tomas Šib, ambasador Nemačke rekao je „Zabrinjavajuće je da je danas anticiganizam, diskriminacija Roma i Sinta, i dalje tema.\nNemačka je veoma posvećena borbi protiv ovog fenomena u svim njegovim oblicima. Mi smo borbu protiv govora mržnje i diskriminacije postavili kao jedan od prioriteta našeg predsedavanja Savetom Evrope.“ Istakao je da „ova borba zahteva stalnu budnost i angažovanje, ali takođe i bolje obrazovanje i usaglašene napore u borbi protiv širenja lažnih vesti i populističke propagande. I državni i nedržavni akteri, moraju odigrati svoju ulogu.“\n„Strateški okvir Evropske unije je uključio preporuku Saveta o jedankosti, inkluziji i učešću Roma, a tim pregovorima je rukovodilo portugalsko predsedavanje Savetom Evropske unije, što je dovelo do jednoglasnog izglasavanja prošlog marta“, rekla je Virdžinija Pina, ambasadorka Portugala, u ime predsedavanja Savetom Evropske unije. „Odgovornost svake zemlje je da izvrši analizu dostignuća prethodnih 50 godina, ali je i svačija dužnost da podrži negovanje kontinuirane procene postignutog progresa, s ciljem poboljšavanja položaja Roma“, dodala je.\nTimea Junghaus, izvršna direktorka Evropskog romskog instituta za umetnost i kulturu (ERIAC) je održala glavni govor na konferenciji. „Romi su prisutni i predstavljaju integralni deo društava Evrope više od 600 godina. Tokom ovog vremena Romi su dali ogroman doprinos nacionalnim kulturama, uspevajući da razviju strategije kako bi sačuvali otpornost romskog kulturnog nasleđa, kao strategiju preživljavanja usred istorije kontinuiranog progona, diskriminacije i nasilja“, rekla je.\n„Mnoge značajne institucije moraju uložiti više napora u obrazovanje ljudi o tome da romsko stvaralaštvo nije samo etničko, nematerijalno, duhovno ili naivno, već je integralni i konstruktivni deo onoga što danas zovemo Evropa. ERIAC takođe treba da nastavi da što više koristi ove mogućnosti, da pomogne procese refleksije, diversifikacije i inkluzije u većinskim kulturnim institucijama, zapošljavanju, planiranju i kulturnoj participaciji. Što je najvažnije, ovo može stvoriti dalje prilike i mogućnosti za generisanje prihoda i prepoznavanje romskih kulturnih proizvođača“, rekla je Junghaus.\nZajednički program Evropske unije i Saveta Evrope – ROMACTED II “Promovisanje dobrog upravljanja i osnaživanja Roma na lokalnom nivou” (2021-2024) je prirodni nastavak primene I faze programa ROMACTED na Zapadnom Balkanu i u Turskoj (2017-2020), koji će služiti za konsolidaciju i proširenje napora za poboljšanje integracije romske populacije u lokalnim zajednicama kroz pojačano učešće u kreiranju lokalne politike i sprovođenju lokalnih akcija. ROMACTED II će i dalje pomagati lokalnim vlastima da integrišu specifične dimenzije/mere za Rome u redovne lokalne politike, akcione planove koji se odnose na ove politike, budžete i pružanje javnih usluga, poboljšavajući na taj način demokratsko učešće i osnaživanje lokalnih romskih zajednica.


Lideri podeljenog Kipra nastavljaju pregovore u januaru\nMustafa Akinci, Ban Ki-Moon i Nikos Anastasis na pregovorima u Švajcarskoj\nLideri etički podeljenog Kipra dogovorili su se da sledećeg meseca nastave pregovore o ponovnom ujedinjenju, saopštile su danas Ujedinjene nacije.\nPredsednik Kipra Nikos Anastasijadis i lider kiparskih Turaka Mustafa Akindži saglasili su se, posle skoro dve sedmice zastoja u pregovorima, da se sledećeg meseca sastanu u Ženevi, navodi se u saopštenju izdatom posle razgovora dvojica lidera čiji je domaćin bio izaslanik UN Espen Bart Eide.\nPregovori će biti održani od 9. do 12. januara a glavna tema biće dogovor o tome koliko teritorija će dve strane kontrolisati posle ujedinjenja. U pregovorima će učestvovati i Grčka, Turska i Velika Britanija radi razmatranja bezbednosnih aranžmana posle potpisivanja sporazuma.\nAnastasijadis i Akindži su nedavno pregovarali u Švajcarskoj, ali su se razišli bez dogovora.\nKipar je 1974. godine, posle turske okupacije severnog dela ostrva, podeljen na Tursku Republiku Severni ;Kipar, koju priznaje samo Ankara, i Kiparsku Republiku koja je medjunarodno priznata.\nKiparski problem je posebno složen jer je Turska tokom 40 godina naselila desetine hiljada vojnika s porodicama i drugih doseljenika.\nUjedinjene nacije su 1964. dve zajednice su zbog sukoba razdvojile "zelenom linijom" koju i danas čuvaju medjunarodne mirovne snage.\nPoslednji pokušaj ujedinjenja Kipra je propao 2004. godine, zbog toga što su tamošnji Grci, za razliku od Turaka, na referendumu odbacili rešenje dogovoreno u pregovorima u kojima je posredovao tadašnji generalni sekretar UN Kofi Anan.


Luković ne dolazi u Zvezdu - Sportska centrala\nLuković ne dolazi u Zvezdu\n30 jan 2014. 21:00\nKao što je Sportska centrala u više navrata i najavila, od dolaska Aleksandra Lukovića u Crvenu zvezdu neće biti ništa.\nU četvrtak je na „Marakani“ održana sednica Upravnog odbora Crvene zvezde, na kojoj je konstatovano da Luković neće doći u redove crveno-belih. Naravno, u klubu su odmah celu krivicu svalili na samog igrača.\n– Da je zaista toliki zvezdaš, mogli smo da celu stvar rešimo još pre mesec dana. Nemamo više vremena da čekamo gospodina Lukovića, izjavio je potpredsednik kluba Ivica Tončev.\n„Krivica“ Lukovića ogleda se u tome što nije želeo da se odrekne svoje plate koju je imao u Zenitu. Rusi nisu bili spremni da pozajme svog igrača Zvezdi i da nastave da mu plaćaju primanja, dok Zvezda jednostavno nije imala novca da preuzme takvu obavezu. Na „Marakani“ su očigledno želeli da se Luković odrekne najvećeg dela svojih primanja, što bi po njima bilo „zvezdaški“, dok sada od Tončeva možemo da čujemo da Luković ipak nije toliki zvezdaš.\n– Kakva god da je, Zvezda je brend. Najiskusniji igrači su prihvatili reviziju, sada ćemo razgovarati sa ostalima. Ko ne bude prihvatio novi ugovor verovatno ne želi dobro Zvezdi. Svi pričaju da vole Zvezdu, a vidim da su im draže pare. Evo, ja ovde radim za džabe i samo trpim kritike da sam ovakav ili onakav, posebno je naglasio Tončev, a prenose „Novosti“.\nBrend ima rok da do 12. februara izmiri ili dogovori reprogram dugova u iznosu od 700.000 evra, što su potraživanja bivših igrača i trenera zvanično prijavljena Arbitražnoj komisiji. Ukoliko ne pokrije ovaj „minus“, Zvezda neće moći da registruje nove igrače za prolećni deo sezone, pa će i sama priča o pojačanjima biti tek zimska zabava za široke navijačke mase.


Stručnjak savetuje: Kako da izbegnete internet prevare i ne ostanete praznih džepova\nPutanja: INFO Poslovne vesti Izbor urednika Stručnjak savetuje: Kako da izbegnete internet prevare i ne ostanete praznih džepova\nStručnjak savetuje: Kako da izbegnete internet prevare i ne ostanete praznih džepova\tutorak, 21 jul 2015 15:00\t1\nKoliko god koristan bio, internet predstavlja i leglo prevaranata i sitnih kriminalaca, koji na svaki način pokušavaju da vam izmame novac. Međutim, izgleda da su najčešće one prevare koje se tiču prodaje putem interneta. Saša Pribićević, predsenik Društva za borbu protiv prevare savetuje čitaoce “24 sata” kako da ne ostanu praznih džepova.\n- Kupovina preko interneta je uvek rizična, jer se tu pojavljuje veliki broj firmi i pojedinaca o kojima ništa ne znate. Prvi znak da nešto nije u redu trebalo bi da vam bude kada vidite da je na sajtu naveden samo mobilni telefon – upozorava on.Pre nego što kliknete “kupi” i date nekome novac, dobro se raspitajte o firmi koja prodaje dati proizvod kako se ne bi našli na mestu Čačanina koji je preko interneta platio proizvod i zamalo se onesvestio kada je video šta mu je stiglo.- Kad god uzimate nešto, pokušajte da saznate sve što možete o toj firmi. Ako na internetu nema podataka, a firma je, na primer, iz Zaječara, pozovite nekoga koga znate u tom gradu. Ako ni to ne možete, pozovite turističku organizaciju tog grada i pitajte ih. Ako ne znaju ništa o firmi, mogu da vas upute na nekoga ko zna – savetuje Pribićević.Većina misli da je kupovina putem interneta bezbedna ako novac dajete tek kada dobijete proizvod. Međutim, i tu leže zamke, koje iskusni prevaranti jako dobro znaju.- Date novac kuriru i uzmete paket. Mislite da se u paketu nalazi ono što ste naručili, a onda dođete kući i vidite da se radi o proizvodu mnogo goreg kvaliteta ili o nečemu sasvim drugačijem. Do tada je kurir odavno otišao, a i da nije, on ne može da vam pomogne jer je on samo preneo robu – objašnjava naš sagovornik problem.Trgovci se služe i drugim trikovima, pa na internet stranicama postavljaju lažne slike proizvoda, koji je zapravo u mnogo gorem stanju.- Najboje rešenje je da posećujete samo proverene sajtove i firme koje posluju već godinama i poznate su. U suprotnom, niko ne može da vam garantuje da nećete proći kao bos po trnju – zaključuje Pribićević.\nPayPal nalog je moguće hakovati jednostavnije nego što mislite\n← Kako steći samopouzdanje na poslu\nSaveti za uspešnu karijeru: Držite se ovih 36 stvari →\nKako da se zaštitite od kursnih oscilacija Aktuelni makroekonomski ambijent podstakao je pitanje zaštite od promena deviznog kursa. U ekonomijama koje su u procesu tranzicije, a koje koriste režim [...] 5 | 0 | Čitaj dalje... Slične teme


Smanjiti stranački uticaj na nacionalne savete manjina | Autonomija\nSmanjiti stranački uticaj na nacionalne savete manjina\nPokrajinski ombudsman smatra da treba smanjiti stranački uticaj na nacionalne savete, koji je vidan u oblastima informisanja, kulture i obrazovanja\n19. jula 2012\nNeophodno je da država preduzme mere kojima bi se smanjio stranački uticaj na rad nacionalnih saveta, navela je institucija Pokrajinskog ombudsmana u istraživanju “Dve godine nacionalnih saveta”.\n“Nacionalni saveti, kada predlažu člana upravnog ili školskog odbora obrazovno- vaspitno ustanove, treba da vode računa o stručnosti kandidata, a ne o njegovom članstvu u određenoj političkoj stranci”, navodi se u istraživanju, koje je objavljeno na internetskoj stranici ombudsmana (www.ombudsmanapv.org).\nDodaje se da nadležni državni organi treba da obezbede sve neophodne uslove da informisanje na jeziku pripadnika nacionalnih manjina bude slobodno, nezavisno i objektivno, lišeno partijskih, užegrupnih ili privatnih uticaja na uređivačku politiku.\nDa bi se otklonili problemi uočeni u praksi, ombudsman je ocenio da je neophodno usaglasiti zakone u oblasti kulture, obrazovanja i javnog informisanja sa Zakonom o nacionalnim savetima nacionalnih manjina.\nOmbudsman je naveo i da je neophodno dopuniti Zakon o budžetskom sistemu.\n„U cilju transparentnog finansiranja i sprečavanja mogućnosti nenamenskog trošenja budžetskih sredstava ,nacionalne savete treba uvrstiti u indirektne budžetske korisnike”, piše u istraživanju.\nOmbudsman je preporučio i da se preduzmu mere i aktivnosti, u cilju integracije nacionalnih manjina u sve sfere društvenog života, i u cilju sprečavanja ili ublažavanja procesa „zatvaranja” manjinskih nacionalnih zajednica, kako prema većinskoj, tako i prema drugim manjinskim nacionalnim zajednicama.\nU ostvarivanju ovog cilja potrebno je i unaprediti način učenja srpskog jezika kao nematernjeg za pripadnike nacionalnih manjina, pa Pokrajinski ombudsman smatra da treba da se razmotri mogućnost uvođenja dvojezične nastave na srpskom i manjinskom jeziku u osnovne škole na teritoriji Vojvodine, tamo gde se pokaže dovoljno interesovanje za ovu vrstu nastave.\nPotrebno je preduzeti mere i aktivnosti kojima će se pripadnicima većinskog naroda omogućiti upoznavanje sa kulturom i tradicijom nacionalnih manjina, kao i pravima koja su pripadnicima manjina zagarantovana pozitivno-pravnim propisima, navodi se u istraživanju.\nDodaje se da je neophodno detaljnije propisati razloge za raspuštanje nacionalnog saveta, kao i pravila postupka koji nadležni državni organ u tom slučaju sprovodi.\nPotrebno je iznaći rešenje kojim će se staviti van snage odluke kojima su nacionalni saveti prekoračili zakonsko ograničenje u pogledu škola koje su proglašene ustanovama od posebnog značaja za obrazovanje nacionalne manjine, piše u istraživanju.


Predsednik Vučić obišao radove na saobraćajnici Lajkovac-Iverak: Srbija je dovoljno velika da ZNA SVOJE INTERESE (FOTO/VIDEO) | Novosti.RS\nPredsednik Aleksandar Vučić danas obilazi radove na izgradnji saobraćajnice Lajkovac-Iverak.\nSaobraćajnica Iverak - Lajkovac\nPredsednik je tokom obilaska rekao da je izgradnja ove saobraćajnice važna za ceo Kolubarski okrug. a radnicima iz Kine je poželeo da se u Srbiji osećaju kao kod kuće.\nNa ovoj deonici biće izgrađeno čak 25 mostova. Predsednik je zapitao zašto će biti toliko mostova, ali se složio da investitor bolje zna.\nPredsednik je istakao da je uvek brinuo za deo puta Lajkovac - Ljig, ali da sada, kada je počelo, sve jednostavno ide.\nVučić je rekao da će do kraja 2022. godine biti završena ova saobraćajnica i detaljno pregledao plan puta koji se gradi i komentarisao sa prisutnima kako će sve to izgledati.\nNakon obilaska generalni direktor kompanije Šando pozdravio je sve prisutne i zahvalio se na poverenju koje je ukazano njegovoj kompaniji za izgradnju puta.\nRadovi na izgradnji brze saobraćajnice Iverak - Lajkovac, kojom će se Valjevo povezati sa auto-putem "Miloš Veliki", počeli su danas, a kada se završe svi radovi, od Beograda do Valjeva putovaće se 35 minuta.\nA post shared by Aleksandar Vučić (@avucic) on Jun 17, 2020 at 3:15am PDT\nOn je istakao da je početak radova na izgradnji ove deonice i zajednička saradnja još jedan od dokaza srpsko - kineskog prijateljstva.\nDodao je da je uveren da će projekat biti završen na vreme.\nAmbasadorka NR Kine, Čen Bo je rekla da je infrastruktura važna oblast saradnje između NR Kine i Republike Srbije.\nOna se zahvalila predsedniku i vladi Republike Srbije na ukazanom poverenju kineskim kompanijama.\nNakon obilaska radova prisutnima se obratio i predsednik Vučić.\n- Čini mi se, kada god da smo išli na zapad Srbije uvek je bilo jedno puitanje na koje nismo mogli da damo odgovor - Kada će auto put da stigne? - rekao je predsednik Vučić i dodao:\n- I dok su se otvarale druge deonice, uvek se pitalo - A gde smo mi Valjevci?\nŽelim našim kineskim prijateljima koji rade sa našim radnicima da se osećaju kao u svojoj kući. Našim radnicima želim da dobro i vredno rade i da imaju veće plate. Živelo srpsko-kinesko prijateljstvo!\nA post shared by Aleksandar Vučić (@avucic) on Jun 17, 2020 at 3:26am PDT\nDanas počinju radovi od Lajkovca do Valjeva, koja je, po predsedikovim rečima urediti korita naših reka, što je izuzetno značajno, jer se, po njegovim rečima, neće ponoviti problemi iz 2014. godine.\nDodao je da brzina kojom će se stizati iz Beograda do Valjeva dovesti investitore u ovaj kraj, a zatim najavio i nastavak radova u ovom okrugu.\n- Da vam nešto kažem, oni koji se bave politikom, bez obzira na trenutne emocije, uvek se mere njihovi rezultati - rekao je predsednik i dodao da je izuzetno ponosan na činjenicu da je za grad Alekse Nenadovića i Matije Nenadovića učinjeno toliko.\nDodao je da se nada da će značajan broj Valjevaca koji su otišli u svet, na ovaj način moći da vrati u svoje domove.\n- Ceo Kolubarski okrug danas može da računa na veći interes investitora.\n- Mi očekujemo da, kada prođe epidemija kovida 19, Srbija bude još interesantnija za sve - rekao je predsednik Vučić i dodao je da je uveren da će Srbija pametnom i mudrom politikom napraviti još bolje rezultate u budućnosti.\nVučić je istakao da je juče bio u Čačku i da mu je jedna stvar teško pala.\nPredsednik je rekao da se nada da će se lokalne vlasti više potruditi, zahvaljujući ovom putu, da dovedu još više investitora u svoje gradove.\n- Jedna stvar mi je teško pala, to što sam video da, posle tri četiri godine muka i problema gotovo da niko nije obratio pažnju na to. Posle 50 godina ste doveli jednog investitora, to je postala uobičajena vest - rekao je predsednik i završio svoje obraćanje rečima "Živelo Valjevo, živela Srbija"!\nVučić je, upitan za situaciju u tom mestu nakon nepogoda, kazao da je ministar Zoran Ðorđević već tamo.\nIstakao je da situacija u Trsteniku pokazuje koliko je važno uraditi vodoregulaciju vodotokova.\nTo je važno, kako je dodao, posebno u Lukavcu, ali i drugim mestima, kako se ne bi ponovila 2014..\n- Što se Trstenika tiče, uložićemo novac i daćemo pomoć. Situacija pokazuje koliko god da uložite nikada prirodu ne možete da savaldate - dodao je on.\nO postignutim rezultatima\nNa pitanje o sastanku o Kosovu koji će biti održan u Vaingtonu Vučić je rekao da ne očekuje sprektakularne stvari već racionalan i razuman razgovor, ali da on neće diskutvati o priznanju tzv. Kosova.\n- Ponosan sam na činjenicu da nas samo zanima kako da zaštitimo naš narod. Ponosan sam na činjenicu što je srbija danas uvažena država. Što se tiče izbora i ko šta bira - na izbor eizlazi narod, izlaze ljudi - rekao je Vučić.\nOn je to rekao upitan može li se od sastanka u Vašingtonu očekivati neka prekretnica i da li je uopšte posle 27. juna moguć povratak na staro, kad je reč o odnosu Beograda i Prištine.\nNovinari su predsednika upitali da prokomentariše činjenicu da opozicija tvrdi da će na Vidovdan potpisati nezavisnost Kosova i Metohije.\n- Ja ne moram da koristim ni mitski jezik ni rečnik, ali blizu je Vidovdan i videćete ni izvini neću dobiti za izjave za tako sramnu tvrdnju - rekao je Vučić.\n- Kosovo im je sluzilo da ukradu pare iz kombinacija, a nikada da nešto urade za naš narod na KIM - rekao je Vučić.\n- Osam godina vadimo Srbiju iz ambisa i bunara, uništenih nacionalnih interesa, poniženu Srbiju koja nije imala ni ugled ni opremljenu vojsku ni policiju - istakao je Vučić.\nGovoreći o izborima, predsednik je istakao da je veoma važno da ljudi izađu na glasanje i da narod stavi pečat na prethodne četiri godine i da li su zadovoljni radom stranke koju vodi, jer su mu bitni rezultati.\nIpak, dodao je da mu je bitno da ljudi vode računa o zdravlju na izborima i da na birališta dođu sa maskama i rukavicama, jer je, po njegovim rečima, zdravlje na prvom mestu.\n- Ako mislite da tim vrstama ucena, tim vrstama pretnji možete Srbiji da naudite, grdno ste se prevarili - rekao je Vučić.\nHoti postavio pet uslova, svi su neprihvatljivi za Srbiju\nVučić je rekao da se Srbija nalazi na evropskom putu, i da se ne stidi i ne plaši da to kaže i pred kineskom ambasadorkom. Ističe i da, "nema ko i kome da me prijavljuje po Evropi".\nOdgovarajući na pitanje o uzurpaciji zemljišta Visokih Dečana na KiM, Vučić kaže da je na to reagovao i Stejt department, i da sve što se tamo dešava Srbija oštvo osuđuje.\nNaveo je i da je danas kosovski premijer Avdulah Hoti rekao da postoji pet uslova za razgovore sa Beogradom, kao i da su svi neprihvatljivi za Srbiju.\nAleksandar Vučić SNS Lajkovac Iverak Čen Bo Zorana Mihajlović Valjevo


16 10 Novi Sad\n22 11 2019 / 23:45\nsreda, 16 oktobar 2019 19:08\n„Donatorski fruštuk“ za\nPovodom 15. oktobra koji se obeležava kao Međunarodni dan seoskih žena, u holu Pokrajinske vlade organizovan je prvi „Donatorski fruštuk“, čiji je cilj predstavljanje udruženja žena sa sela i prikupljanje sredstava za nastavak njihovog rada.\nSa teritorije Grada Sombora predstavila su se dva udruženja: Udruženje žena "Udahni život" iz Stanišića i Udruženje građana "Podunav" iz Bačkog Monoštora.\nU ime Pokrajinske vlade učesnice i organizatore „Donatorskog fruštuka“ pozdravio je pokrajinski sekretar za socijalnu politiku, demografiju i ravnopravnost polova Predrag Vuletić. Obraćajući se prisutnima, Vuletić je rekao da je poslednjih godina primetan trend osnaživanja žena i programa podrške ženskom preduzetništvu.\nPrvom „Donatorskom fruštuku“ prisustvovala je i pokrajinska sekretarka za kulturu, javno informisanje i odnose s verskim zajednicama Dragana Milošević.\nOvaj prvi organizovani "Donatorski fruštuk", naglasila je Miloševićeva, jeste jedan od načina da se kako sekretarijati Pokrajinske vlade, tako i privrednici i svi oni koji imaju mogućnosti, pomognu u onome što su predstavnice ovih 15 udruženja seoskih žena navele kao prioritete.


Vojvođanska i START IT / SEE ICT potpisali saradnju | Kamatica\nPočetna > vest > Vojvođanska i START IT / SEE ICT potpisali saradnju\nVojvođanska i START IT / SEE ICT potpisali saradnju\nTekst objavljen: 28.05.2017 10:05\nVojvođanska banka i Udruženje SEE ICT potpisali su Ugovor o saradnji, u okviru kojeg je Banka obezbedila sredstva za opremanje dva najveća Startit centra ovog udruženja – u Beogradu i Novom Sadu. Ovo je početak zajedničkog rada na edukaciji, povezivanju i osposobljavanju IT profesionalaca i preduzetnika.\nKroz Startit programe otvoreno je 40 IT kompanija koje su tokom proteklih godina prikupile milione evra investicija i zaposlile na desetine ljudi. Održano je više od 200 obuka, konferencija i okupljanja, kroz koje je prošlo 20.000 ljudi.\nOpremanjem i promocijom ključnih Startit centara, biće stvoreni uslovi za edukaciju, prekvalifikaciju, otvaranje novih startapa i zapošljavanje još IT stručnjaka u našoj zemlji. „U ovom trenutku na tržištu rada u Srbiji postoji potražnja za više od 30.000 kvalifikovanih IT profesionalaca. Domaće startap kompanije obezbeđuju na desetine miliona evra investicija svake godine.\nOvo su zaista neverovatni podaci i nedvosmisleno pokazuju da je domaće IT preduzetništvo najveća snaga naše privrede. Zahvaljujući ovoj saradnji, podržaćemo koncept za koji smatramo da može da dovede do ekonomsko-društvenog pomaka zemlje“, istakao je Ksenofon Damaskos, član Izvršnog odbora Vojvođanske banke.\n"SEE ICT / Startit posvećen je stvaranju i izgradnji srpskog inovacionog ekosistema. U svetu u kome digitalizacija preoblikuje ekonomiju i dodiruje skoro svako poslovanje i industriju koju možemo da zamislimo, neophodno je direktno povezivanje sa inovatorima i talentovanim ljudima iz oblasti tehnologije sa kojima moramo da kreiramo proizvode i usluge za novu, digitalnu realnost.\nNeizmerno smo zahvalni Vojvođanskoj banci na podršci, koja nam je omogućila da unapredimo naše napore na izgradnji lokalne inovacione zajednice, a koju danas opslužujemo sa sedam centara u Srbiji", izjavio je Vukašin Stojkov, suosnivač SEE ICT/Startit.\nIT kompanije banka vojvođanska SEE ICT


Uniks raskinuo saradnju sa trenerom - Sportskacentrala.com\nUniks raskinuo saradnju sa trenerom 19.05.2017 12:09hUniks iz Kazanja raskinuo je saradnju sa trenerom Evgenijem Pašutinom, saopšteno je iz ruskog kluba.\nČelnici Uniksa nisu zadovoljni rezultatima ove sezone, pa je odlučeno da se u narednu takmičarsku godinu krene sa novim trenerom. Ekipa iz Kazanja je ispala u četvrtfinalu VTB lige od Lokomotive Kubanj, dok u Evroligi nisi izborili plasman među osam najboljih.\n- Uniks želi da izrazi svoju zahvalnost Evgeniju Pašutinu za sjajan rad u prethodnim godinama i velikim pobedama i uspesima, piše u saopštenju Uniksa.\nNekadašnji košarkaš CSKA iz Moskve predvodio je klub iz Kazanju u dva navrata od 2010. do 2012. godine, a na klupu Uniksa se vratio 2014.


Ukrajina optužuje Rusiju za invaziju posle ulaska konvoja\nKamion prevozi rusku humanitarnu pomoć\nKijev je saopštio da je ulazak 90 kamiona sa ruskom humanitarnom u Ukrajinu “direktna invazija”. Bez nadzora predstavnika Međunarodnog crvenog krsta i u pratnji proruskih separatista, kamioni su se uputili ka Luganjsku. Moskva je saopštila da su svi "izgovori" ukrajinskih vlasti za odlaganje ulaska konvoja iscrpljeni.\nŠef Službe državne bezbednosti Ukrajine Valentin Nalivajčenko je izjavio da ulazak ruskih kamiona predstavlja “direktnu invaziju” na Ukrajinu od strane Rusije.\n“To su vojna vozila pod ciničnim pokrićem Crvenog krsta”, kazao je Nalijvajčenko, dodajući da Ukrajina neće preduzimati bilo kakvu oružanu akciju protiv konvoja jer želi da izbegne provokacije.\nRusko ministarstvo inostranih poslova je prethodno upozorilo Kijev da ne preduzima bilo kakvu akciju protiv konvoja, ne precizirajući moguće kontramere.\nMoskva je optužila Kijev da namerno zadržava isporuku ruske humanitarne pomoći, odlučivši da više ne čeka na ulazak u istočnu Ukrajinu sa svojim konvojem koji stoji više od nedelju dana na granici.\n"Svi izgovori za odlaganje isporuke pomoći zonama u katastrofalnoj\nhumanitarnoj situaciji su iscrpljeni. Rusija je rešila da deluje.\nNaš konvoj je krenuo u pravcu Luganjska na istoku Ukrajine. Normalno, spremni smo da u pratnji konvoja budu i predstavnici Crvenog krsta i za njihovo učešće u distribuciji pomoći", saopštilo je rusko Ministarstvo inostranih poslova.\nPortparol Aleksandr Lukašević.\n“Situacija je postala nepodnošljiva nakon beskonačnih i neuverljivih odlaganja. Konvoj sa nekoliko stotina tona humanitarne pomoći preko potrebnoj stanovništvu ovih oblasti razvlači se čitavnih sedam dana na granici. Za to vreme Rusija je učinila ogroman napor angažujući sve linije komunikacije na svim nivoima kako bi rešila sve formalnosti. Ispunili smo sve moguće i nemoguće zahteve Ukrajine”.\nMeđutim, Međunarodni crveni krst je saopštio da njegovi predstavnici iz bezbednosnih razloga ne prate konvoj. Portparolka Galjina Balzamova u izjavi novinarima sa ruske strane graničnog prelaza Donjeck-Izvarina:\n“Zbog komplikovane bezbednosne situacije – naš tim u Luganjsku je javio da su cele prošle noći vođene borbe – Međunarodni komitet crvenog krsta smatra da mu nisu pružene adekvatne bezbednosne garancije da bi pratio konvoj”.\nBalzamova je rekla da su ruski i ukrajinski carinici zajedno sa predstavnicima Međunarodnog crvenog krsta juče pregledali 34 kamiona od ukupno 280 koliko se nalazi sa ruske strane granice.\nKamioni su ušli u Ukrajinu u delu koji kontrolišu proruski separatisti i potrebno im je da dva sata da stignu do Luganjska. Međutim, nije jasno da li mogu da koriste glavni put s obzirom na neprekidne borbe ukrajinskih snaga i pobunjenika.\nKamioni natovareni vodom, generatorima i vrećama za spavanje namenjeni su civilima u gradu Lugansku, gde se proruski separatistički borci opkoljeni vladinim snagama. Granatiranje grada traje već nedeljama a ni jedna strana ne prihvata prekid vatre.\nUkrajinske vlasti strahuju da pobunjenici ne iskoriste konvoj i naprave provokaciju, što bi moglo da bude izgovor za rusku invervenciju. Navele su da pomoć može biti upućena samo ako postoje "garancije" o bezbednosti konvoja, uključujući i pratnju predstavnika Međunarodnog crvenog krsta.\nMoskva smatra da su sve potrebne garancije date i da je predviđen put\nproverio Crveni krst.\nRusija negira optužbe da naoružava i obučava pobunjenike u Luganjsku i u susednoj regiji Donjecka, gde je tokom četiri meseca borbi ubijeno više od 2.000 ljudi a više od 330.000 bilo je prisiljeno da napusti domove.\nLuganjsk, koji je pod pobunjeničkom kontrolom, već 20 dana se suočava sa nestašicama vode, struje i lekova.


Mujović - Nemamo strah od BDZS, ta stranka je minorna u Sandžaku\nČlan Izvršnog odbora SDA Sandzaka i predsednik opštine Sjenice Hazbo Mujović je u regionalnom Dnevniku zapadne Srbije, između ostalog pričao i o potpisanom sporazumu SDA Sandzaka sa SDP- om, ali i o razlozima nemogućnosti saradnje sa BDZ Sandzaka Muamera Zukorlića.\nOn je takođe naglasio da je za stabilan razvoj regiona potrebna saradnja dve političke partije koje okupljaju najveći broj birača kao i građana koji imaju zajedničke ideje.\n“Tu nema BDZ-a iz razloga što oni nemaju kadrovske kapacitete, a to što su u Vladi RS ne znači da znaju da rukovode određenim projektima”, rekao je Mujović.\nOn je dodao da za Sandzak nije bilo značajno što je BDZ u Vladi, niti su imali neki boljitak.\n„Politika BDZ je u stagnaciji kao i njihov broj glasača. Strah od ove partije nemamo jer je ona minorna u Sandzaku“, kazao je Mujović.\nOn navodi da su članovi BDZ povezani oko Islamske zajednice a da se njihova politika zasniva n retorici Muamera Zukorlića koji je čas verski vođa, čas političar.\nInače, Mujović je istakao da potpisivanje sporazuma o strateškom partnerstvu između SDA Sandzaka i SDP neće uticati na vlast u Sjenici, jer tu već postoji politička stabilnost. Sa SDP mi ćemo imati 28 odbornika , a potrebno je 20.\nU opštini Sjenica trenutno je na vlasti koalicija SDA – SPS, dok su u opoziciji SDP, SNS i BDZ.


Sremskomitrovački portal Nastavljena obnova toplovodne mreže u naselju KP dom - Sremskomitrovački portal\nNastavljena obnova toplovodne mreže u naselju KP dom014. јул 2016.grejanje, mreža, toplifikacija objavio SMPPre nekoliko dana, JKP „Toplifikacije“ su započele drugu fazu radova na zameni dotrajalih instalacija u mitrovačkom naselju KPD. Tim povodom, direktor ovog mitrovačkog preduzeća i novi gradonačelnik obišli su radove u ovom delu grada.\nRadovi u ovom mitrovačkom naselju obuhvataju zamenu dotrajalih instalacija i mreže sve do ulaza u stambene objekte, koja će dovesti do veće energetske efikasnosti zgrada.\nNjihova vrednost je oko šest miliona dinara koje finansira JKP “Toplifikacija” iz sopstvenih sredstava. Plan je i da se do početka naredne sezone ugrade kalorimetri u svaku stambenu jedinicu, kako bi u budućnosti bio lakše izvršen prelaz na naplatu po potrošnji.\nPrema rečima direktora JKP “Toplifikacija” Slavka Sladojevića, započeti posao se nastavlja u cilju veće energetske efikasnosti.\n– Naselje KPD bilo je jedno od onih gde smo imali najveće gubitke, pa očekujemo da će nakon ovih radova energetska efikasnost biti na daleko višem nivou, rekao je Sladojević.\nNovoizabrani mitrovački gradonačelnik Vladimir Petković rekao je da je ova investicija održiva i veoma značajna, a da će se to pokazati već u narednom periodu.\n– Godišnji gubici ovde iznose dva, tri miliona dinara, tako da ćemo već za nekoliko godina isplatiti ovu investiciju. Ukupna vrednost ovih radova iznosi oko 20 miliona dinara.


Žanrovski najbogatija bina EXIT festivala, Addiko Fusion Stage, poželeće ovog jula dobrodošlicu muzičarima i bendovima sa raznih delova muzičkog spektra i povesti ljubitelje dobre svirke na još jedno sonično putovanje. Široka lepeza muzičkih pravaca koja će biti predstavljena na trećoj najvećoj bini Exita, osiguraće provod za pamćenje tokom četiri dana festivala, od 12. do 15. jula na Petrovaradinskoj tvrđavi u Novom Sadu.\nInternacionalni festival igre i muzike "Zov ravnice" održaće se, osmi put, od 14. do 17. juna na Trgu republike. Manifestaciju organizuje udruženje "Veliko kolo", sa željom da okupi što više ljubitelja muzike i igre. Cilj festivala je promovisanje folklorne baštine, edukacija mladih o tradiciji, običajima, razmena iskustava i znanja radi jačanja tradicije i međusobnog razumevanja. Celokupan program festivala upotpuniće izlagači svojim rukotvorinama, suvenirima kao i tradicionalnim proizvodima za jelo i piće sa našeg podneblja.


Kanada: Ambasada umrežava akademsku srpsku zajednicu - Naši u svetu\nKanada: Ambasada umrežava akademsku srpsku zajednicu\nObjavljeno 23/09/19 u 20:00\nAmbasada Republike Srbije iz Otave krenula je u poduhvat da organizuje Srpsku akademsku zajednicu na nivou cele Кanade, a projekat je usmeren ka akademskom i kulturološkom radu.\nS namerom da se očuva identitet i kompaktnost srpske zajednice, Ambasada Srbije ulaže veliki napor da bude u redovnom kontaktu sa mlađim pripadnicima naše dijaspore i tako sačuva srpsku zajednicu od asimilacije, u tom delu sveta.\nU tom cilju kreirana je već fejsbuk stranica i tviter nalog za Srpsku akademsku mrežu u Кanadi, te Ambasada poziva zainteresovane da se uključe i podele ovu vest sa svojim poznanicima. Cilj je kontinuirano umrežavanje, direktno kontaktiranje i razmenjivanje podatka stručnih i naučnih saznanja Srba u Кanadi iz akademskih kategorija naučnih radnika, istraživača, profesora, asistenata, studenata osnovnih i post-diplomskih studija i doktoranata okupljenih oko udruženja na najprestižnijim kanadskim univerzitetima.\nAdresa za fejsbuk stranicu je: https://www.facebook.com/Serbian academic network in Canada/ @SerbianacademicnetworkinCanada\nAmbasada je, da podsetimo, prošle godine, povodom, dana Republike Srbije pomogla Srpskim studentskim klubovima na fakultetima u Otavi. Sa željom da sarađuje i sa ostalim srpskim studentima širom Кanade, Ambasada Srbije uputila je javni poziv svim zainteresovanim studentima i profesorima da se jave na mejl adresu: serbian.academic.network@gmail.com.\n“Takođe, ako znate nekoga ko je student ili nekoga ko će u skorijoj budućnosti da postane student, molimo vas da podelite ovu poruku s njima ili da nam pošaljete njihove e-mail adrese. Cilj ove akcije od strane ambasade je da se stvori studentska akademska zajednica na nivou cele Кanade”, navodi se u pozivu.\nUnazad godinu dana ostvaren je kontakt sa više od 500 zainteresovanih.\nAmbasada Republike SrbijeAmbasada Republike Srbije iz OtaveOtavaSrpska akademska mrežaSrpska zajednica\nJedan evropski grad odao veliku počast tragično nastradalom Daliboru Andonovu Gruu! (FOTO)\nPucnjava u Otavi: Jedna osoba ubijena, tri povređene (VIDEO)\nSrpska Ambasada u Beču upozorava svoje državljane: Ne koristite usluge ovih…


Ovo su mesta u kojima je potrebno najviše novca da se napuni potrošačka korpa | 013 info\nEuronews Srbija\tPon, 18/10/2021 - 09:02\nUporedna kupovna moć po gradovima, koju objavljuje Ministarstvo trgovine, u okviru Potrošačke korpe, pokazuje da su hrana, odeća i komunalije u četiri grada skuplji nego u prestonici, gde je prosečna zarada 80.471 dinar.\nProsečna zarada je u glavnom gradu taman dovoljna da pokrije prosečne mesečne potrebe domaćinstva, dok je u Novom Sadu 84.994 dinara, u Zrenjaninu 84.407, a u Pančevu 83.353 dinara. Među gradovima u kojima je potrebno izdvojiti najviše novca za kupovinu proizvoda koje statističari računaju kada "pune korpu" je i Subotica, gde je potrebno izdvojiti 82.521 dinar.\nOdnos prosečne plate i prosečne potrošačke potrošačke korpe je i najlošiji u Zrenjaninu i Subotici, jer su potrebne 1,4 prosečne zarade u tim mestima da bi se kupili svi proizvodi koji su na spisku neophodnih za jedno domaćinstvo. Smederevci i Zrenjaninci primaju prosečno sličnu platu od oko 60.500 dinara, a dok je prvima dovoljno 71.659 dinara da "napune korpu" drugi za iste proizvode plaćaju gotovo 13.000 više, piše Euronews Srbija.\nNedostatak konkurencije "zida" cene\n"Najvažniji faktor je konkurencija, jer kada nje nema, trgovci slobodno formiraju cene. Važan činilac je i raspoloživost trgovinskih lanaca, kao i robe koja se kupuje. Sada je u Srbiji zastupljenost velikih trgovina prilično dobra, ali nije svejedno ni koji lanci postoje u jednom gradu. Prednost koju imaju potrošači u Beogradu je što mogu da biraju, jer je ponuda veika", objašnjava Milićević.\nEkonomista za Euronews Srbija ističe da bi bilo logično da visina prosečne zarade prati prosečnu potrošačku korpu, jer bi to značilo da je u pitanju odnos ponude i potražnje, ovako se više radi o nedostatku konkurencije.\nU Zrenjaninu je, prema podacima Republičkog zavoda za statistiku iz septembra, i pijaca među najskupljima u Srbiji, a ekonomisti kažu da je razlog za to možda i to što postoji samo jedna velika tržnica. Kilogram domaćeg sira je 500 dinara, dok se u Kraljevu na tezgama može kupiti po 250 dinara, a u Beogradu je najčešća cena 400 dinara.\nZrenjanin je posle Novog Sada najskuplji grad prema podacima Potrošačke korpe\nPaprika, paradajz i kruške koštaju po 150 dinara, dok se u drugim gradovima mogu pronaći i za 100 dinara. Zrenjaninci jedu i najskuplji limun koji košta od 170 do 300 dinara, dok za kilogram kajmaka moraju da izdvoje i do 1.350 dinara, što je duplo više nego u Vranju ili Sremskoj Mitrovici, gde košta oko 700 dinara. Orasi su skuplji samo u Beogradu, ali se u prestonici mogu naći i za 800 dinara, dok se u Zrenjaninu cene kreću od 1.000 do 1.350 dinara za kilogram.\n"Dobar reprezent stanja je i pijaca, ali i ona može biti skupa, ako na njoj ne prodaju poljoprivredni proizvođači, već nakupci. Cene diže i kada voća i povrća ima malo, ali i taj način snabdevanja je bitan, jer se cena uvećava, ako tezge snabdevaju prepordavci", kaže Milićević.\nPredsednik Pokreta za zaštitu potrošača Petar Bogosavljević napominje da je monopolski položaj jednog velikog ili više manjih trgovaca, glavni razlog za visoke cene.\n"Objektivni razlozi vezani za proizvođačke cene, troškove prevoza, visinu zarada, govore u prilog da bi se u velikim gradovima moglo očekivati da budu i veće cene. Iako smatramo da nigde konkurencija nije dovoljno velika, u Beogradu je ipak najveća, pa ljudi imaju mogućnost izbora, a s druge strane i prodavci moraju da usklade svoje poslovanje sa ostalima, ako hoće da prodaju svoju robu", kaže Bogosavljević.\nsrbija namirnice potrosacka korpa


Centar srednjih škola upisuje 62. generaciju učenika u prve razrede – JU CSŠ "Petar Kočić" Srbac\n13. Maja 2022. 15. Maja 2022. admin Vijesti\nGimnazija (20 učenika)\nPoslovno – informatički tehničar (24 učenika)\nTehničar CNC tehnologija (24 učenika)\nFrizer (24 učenika)\nBravar – zavarivač (12 učenika)\nMehaničar mehatronike, hidraulike i pneumatike (12 učenika)\nMehaničar mehatronike, hidraulike i pneumatike je ove godine od strane ministarstva proglašeno za deficitarno pa će svi učenici koji ga upišu imati mjesečnu stipendiju od 100 konvertibilnih maraka I plaćen prevoz.\nTakođe, lokalna zajednica će svim učenicima putnicima prvih razreda subvencionisati prevoz u punom iznosu od 100%. Pored toga, kao i svake godine do sada, prevoz će biti subvencionisan u punom iznosu i za učenike iz socijalno ugroženih porodica.\nTokom ove sedmice u Osnovnim školama su organizovani i održani roditeljski sastanci uz prisustvo učenika i njihovih roditelja.\nSve ove aktivnosti kako od stane uprave škole tako i lokalne zajednice su usmjerene u pravcu upisa što većeg broja osnovaca u Srbački srednjoškolski centar.\nSve objave i aktivnosti u narednom periodu vezane za upis učenika će biti objavljivane na linku UPIS UČENIKA na našoj internet stranici.


Organizovan porodični vikend u Savremenoj za roditelje i njihovu decu\nPorodični vikend u Savremenoj privukao mnoštvo mališana i njihovih roditelja\nAna Vlahović / / Blog, I-IV, Kombinovani, Nacionalni, V-VIII / 09.04.2019\nZabava za celu porodicu kroz kreativne radionice i zanimljiva predavanja\nProtekli vikend, 6. i 7. april, u Savremenoj osnovnoj školi bio je posvećen deci i roditeljima, koji su se odlično zabavili i kvalitetno proveli zajedničko vreme kroz mnoštvo zanimljivih i edukativnih sadržaja. Subotu je obeležila sada već tradicionalna manifestacija „Porodični dan”, dok se tokom oba dana vikenda održavao i festival „Roditeljstvo novog doba”.\n„Porodični dan”: Dobra zabava i učenje kroz radionice\nU subotu, 6. aprila, već od 10 časova, prostorije Savremene osnovne škole i gimnazije u Masarikovoj 5 (Palata Beograd) bile su ispunjene radoznalim i razigranim mališanima, koji su jedva čekali da saznaju i vide nešto novo, ali i da se druže i odlično zabave.\nJoš jedan nezaboravni „Porodični dan” za roditelje i decu uzrasta od 5 do 12 godina, koji već peti put zaredom organizuju SPONE Sistem Stimulacije i Savremena osnovna škola, i ovoga puta obilovao je edukativnim, kreativnim i zanimljivim radionicama. Mališani su imali priliku da upravljaju robotima, da crtaju i slikaju, glume, sviraju i pevaju, igraju zabavne matematičke igre, kreiraju svoje prve video-igrice, „obiđu” razne predele kroz VR naočare, rešavaju zanimljive, edukativne kvizove ili se bave različitim sportskim aktivnostima.\nS obzirom na to da je ova manifestacija namenjena celoj porodici, nisu se samo deca dobro zabavljala i sticala nova znanja, već su i roditelji dobili procene stručnjaka: psihologa i logopeda, o razvoju svog deteta.\nFestival „Roditeljstvo novog doba”: Brojni saveti za roditelje\nPored toga, roditelji su imali priliku da, dok su njihova deca na radionicama, saznaju mnogo toga novog na festivalu „Roditeljstvo novog doba”, koji se istovremeno održavao u prostorijama Savremene.\nTeme predavanja i panela tokom prvog dana festivala bile su posvećene trudnicama i roditeljima bebe, dok je drugi dan bio u znaku predškolaca i osnovaca. Posetioci festivala mogli su da dobiju dosta korisnih informacija, saveta i drugačijih pogleda na roditeljstvo od predavača iz sveta, regiona i naše zemlje.\nNedelju, 7. april, obeležila je interesantna panel-diskusija „Kakvu školu želimo za našu decu?”, na kojoj je govorila direktorka Savremene osnovne škole Jasmina Franolić. Ona je istakla da se inovativnost u ovoj školi neguje već od prvog razreda:\nKao organizatori, domaćini i učesnici na panelu o inovacijama u obrazovanju govorimo o tome kakvo to treba da bude obrazovanje novog doba i šta svi zajedno i pojedninačno možemo da učinimo kako bismo unapredili to polje. Ujedno će i robotika, programiranmje i IT biti i deo vannastavnih aktivnosti već od prvog razreda u Osnovnoj školi Savremena.\nInovacije i IT u službi edukacije\nPosebno je naglasila prednosti personalizovanog pristupa obrazovanju, prilagođenog potrebama i afinitetima učenika, kao i primene savremenih tehnologija u nastavi i usvajanja znanja i veština za uspeh u 21. veku.\nMilica Crkvenjakov, dizajner video-igara i autor bloga „Roditelji gejmera”, na panelu je naglasila da ne treba da se plašimo video-igara i njihovog uticaja na decu, iako je to i dalje tabu tema za mnoge roditelje:\nMi roditelji treba da učestvujemo zajedno sa svojom decom u gejmingu. Mada su mnogi roditelji skeptični, pokušala sam da im objasnim da decu u digitalnoj eri ne traba sprečavati da igraju igrice, već ih treba uputiti na koji način da pristupe tome. Nije više dovoljno znati da upalite kompjuter i radite u Wordu. U današnje vreme treba da znate da napišete kod, pa makar to bilo i u najjednostavnijem programu.


Sto godina Pirotskog fudbalskog čilima - jugsport.net\nSto godina Pirotskog fudbalskog čilima\nPirot: Prošlo je deset decenija od kako se po prvi put zakrotrlajala fudbalska lopta na istoku Sbije u gradu Pirotu, pa sve do danas. Prošlo se genracije i generacije fudbalera od prvih fubdalskih utakmica pa sve do danas.\nUpravo ova generacija sportskoh radnika i fudbalera koja se nalazi na čelu fudbala u Pirotu pripala im je čast da ostanu u sećanju da su oni bili ti koji su bili na čelu koji će obeležiti fudbalskih sto godina u njihvom gradu.Čast ali i obaveza za dalji još bolji rad u ovoj bogatoj fudbalskoj sredini.\nUpravo posle nekoliko dana svečanosti odžana je u Domu kuture u Pirotu fudbalska Akademija gde su se okupili veliki broj ljubitelja najsporednije stvari na svetu. Govorili su sadašnji čelnici fudbala i podeljene zlatne plakete.\nAkademiju je otvorio predsenik optinskog fudbalskog saveza grada Pirota Vladica Tošić rečima:\nPoštovani prijatelji ljubitelji fudbal pripala mi je izuzetna čast da u ime Fudbalskog saveza grada Pirota se obratim. Da Vam izrazim velku zahvalnost što ste svojim dolaskom uveličali svečanu Akadeniju u čast sto godine fudbala u Pirotu. Fudbslki savez grada Pirota prepoznat je kao uspešan i odgovorni partner Fudbalskog savez Srbije, Fudbslkog saveza regiona istočne Srbije, lokane samouprave i brojnim organizacijama istitucijama i kompanijama. Fudbalski savbez grada Pirota predstavlja najmasovniju sportsku organizaciju u Pirotu. Broji 35 klubova, klubove malog fudbala i ženski fudbalski klub Jedinstvo. Ima preko 2.000 registrovanih fudblera , sudija instuktora i trenera. Takođe u okviru saveza rade stučne komisije, stučne stukovene organizacije fudbalskih sudija, stučno stukopvene ogranizacije trenera. Fudbalski savez grada Pirota i Fudbalski savez Pirotskog okruga sprovodi ogranizuju takmičenja u Opštinskoj i Okružnoj ligi, kao i Kup takičenje grda Pirota jedbino takmičenje u Srbiji koje traje 63 godine.\nRukovodi Omladinskom i Kadetskom ligom, Zimskoj ligi Mini maksi liga , gde se organizuju brojni programi bazičnog fudbala, u sardnji sa FS –RIS i FS Srbije. Fudbal predstavljau profeionalci entuzijasti, zaljubljenici u njavažniju sporednu stvar na svetu. Za sto godine postojanja fudbala u Pirotu zaslužni su brojni sportski radnici, vredni tereneri, dobri fudbaleri . Dobri golmani čvrsti odbarnbeni igrači , vrsni napadači. Dosta njih sau stigli do repezentativnog dresa. Igrali su fudbal u najvišem stepenu takmičenja u državi u kojoj su živeli. Koristim priliku da se zahvalim svim fudbalskim klubovima, predhodnim predsednicima sekretarima, i članovima rukovodstva našeg saveza. Svi su oni zajedno izatkali fudbalski ćilim grada Pirota. Bogata fudbalsk tradicija sve nas obavezuje da zajedno nastvimo da radimo i brinemo o budućnosti fudbla u Pirotu. Jer gradPirot je bio i biće fudbalski grad.\nNakon izlaganja Vladice Tošiča reč je uzeo i predsednik Pirostkog okruga Vidojko Panajotović ujedno i zamenik gradonačelnika grada Pirota koji je rekao:\nUvaženi gosti dragi prijatelji pripala mi je izuzetn čast i zadovoljstvo da Vas u godini jubileja sto godine fudbala u Pirotu pozdravim u ime rukovodstva Fudbslkog saveza Pirota i u moje lično ime. Priča o fudbalu u Pirotu počela je davne 1919 godine kad je odigrana prva utakmicau dvorištu Pirotske Gimnazije. Od tada do danas fudbal u gradu Pirotuje prošlo sto godina. Fudbal u gradu Pirotu je posle drugog svetog rata počeo da se igra dosta više . Posebno pedesetih godina prošlog veka, tadaje došlo do formiranje velikog broja klubova.\nMnogi klubovi i veliki broj odigranih utakmica nametnuli su potrebu da se formira fudbalska organizacija koja će samostalno da vodi takmičenje na ovom području. Pirotski podsavez formiran je 1958 godine , a lokani savez 1992 godine. U godini jubileja možemo se pohvaliti dobrim rezultatima: Radnički je među vodećim klubovima u Prvoj fudbalskoj ligi Srbije, dok naših pet klubova u samom vrhu Zona-istok. Želja svih nas je da unapredimao fudbalsku infastukturu i da Pirot dobije Super ligaša. U vremenu koja su pred nama Fudbski savez grada Pirota i Pirostkog okruga radiće dobro i odgovorno za dobrobit fudabala. A Pirot će i dalje biti grad fudabala.\nPotom je za govornicom uzeo reč generalni sekretar FS-RIS-a Ivan Hadzi Đorđević koj je takođe rekao sve pohvalno kad je reč o fudbalu u Pirotu rečima:\nPoštovani ljubitelji fudbala grda Pirota koristim priliku da vam se obratim u ime rukovodstva FS-Ris-a i moje lično ime. Da pozdravim sve sportioste i sportske radnike grada Pirota i Pirorotskog okruga. Evo fudbal se u Pirotu igra sto godina.Drago mi je što sam večeras sa vama da prisustvujem ovako velikom jednom jubileju u fudbalu. U Pirotu za uspeh fudbala pored fudbelera zaslužni su svi fudbalski radnici što u fudbalski kolektivima što u Fudbalskom savezu grada Pirota. Sadašnji ljudi koji vode fudbal u Pirotu i Pirotskom okugu zauzimaju značano mesto u rukovdstvu FS_RIS-a , tako je sada tako će biti i u buduće.\nKoristom priliku da u moje ime i u ime predsednika FS-Ris-a Novice Tončeva i celokupnog rukovodstva da Vam čestitam ovaj značajni jubilel i da vam poželim puno uspeha u daljem radu, i na kraju ću reći Pirot je fudubalski grad i ostaće tako.\nPotom su určene zlatne plakete grada Pirota zaslužnim sportskim radnicima, fudbaleirima, organizacijama medsikim kućama i novinraima koje su im zajedno uručivali Vladica Tošić i Vidojko Panajotović., vodeći ljudi fudbala u Pirotu.


Bolja Srbija: Lokalni parlament velika lakrdija\nPovod za današnju konferenciju za novinare u povereništvu Bolje Srbije bila su poslednja dešavanja u lokalnom parlamentu, direktori javnih preuzeća bez mandata, skupština sa nelegitimnim predsednikom, otkazi ljudima koji ne žele da potpisuju sumnjive ugovore kao i zašto se bivišim radnicima zabranjuje ulaz u JP za izgradnju opštine.\nU Boljoj Srbiji smatraju da vlast u Milanovcu sprovodi dvoje ljudi, predsednik opštine i njegova zamenica, bez kojih niko ne sme ni da pije vodu dok ne pita, kao i da je lokalni parlament jedna velika lakrdija.\nTakva samovolja, kažu u ovoj stranci, najčešće se vidi u JP za izgradnju opštine.\n- Koliko se tu prebacuje novca iz budžeta opštine to niko ne zna da odgovori. Koliko nas koštaju usluge JP za izgradnju opštine to mora da izadje na videlo. Koliko je to para, kako se nabavljaju mašine, kako se radnici primaju i zašto se bivišim radnicima zabranjuje ulaz u JP za izgradnju opštine...- ističe Desimir Jovanović\nOn je rekao da se u samoj lokalnoj samoupravi oseća vladavina straha samo kada se udje u zgradu Opštine.\n- U Opštinu sada kada udješ, kao da udješ u grob, nigde nikog... iako ti kaže "dobar dan" beži i gleda u pod, i sklanja se - kazao je Jovanović i dodao, da dok su bili u vlasti sa SNS, pre aprila prošle godine, obezebedili su sve infrastrukturne projekte kojima se sadašnja koalicija samo hvali.\nPrema njegovim rečima birači su u međuvremenu prepoznali kako SNS vodi grad, a to se i pokazalo na izborima za savete mesnih zajednica.\n- Glasačko telo opštine G. Milanovac je negde oko 60 odsto u samom urbanom delu grada, i tu, u gradu, nisu izabrali mesnu zajednicu, nisu jer nisu mogli da manipulišu gradjane kako su to radili po nekim selima - istakao je Jovanović.\nKako su nadležni reagovali na posledice nedavnih elementarnih nepogoda, posebno odluku da se ne proglasi vanredna situacija, kao i na načine na koje sprovedena procena štete, kritikovao je Boško Milovanović na današnjoj konferenciji za novinare.\nBoško Milovanović, foto:gminfo.rs\n- Potrebno je da neki agronom-veštak kaže kolika je šteta, a ne da se kaže parcijalno "štete su tolike" a na osnovu komisije koja je obišla par kuća ili sedela pred nekim Domom kulture i popisivala ko im šta kaže... Koja je to procena štete!? - pita se Milovanović i podseća da je kao odbornik na zasedanju SO, predlagao bolja rešenja ali da je svaki njegov predlog vlast dočekala, kako kaže, "na nož".\nJovanović i Milovanović ističu, iako vrh njihove stranke podržava naprednjake na republiičkom nivou, da će u Milanovcu povereništvo Bolje Srbije i dalje biti opozicija zbog načina na koji sadašnja vlast vlada.


Načelni dogovor o vladajućoj koaliciji | EurActiv Srbija\nNačelni dogovor o vladajućoj koaliciji\nKoalicije oko Demokratske stranke (DS) i Socijalističke partije Srbije (SPS) postigle su načelni dogovor da formiraju vladu. Međutim, za konkretan dogovor će se čekati drugi krug predsedničkih izbora. Time se, po rečima analitičara Vladimira Gligorova, dodatno jača funkcija predsednika u Srbiji koja nije predsednički sistem. Pored toga, neizvesnost o tome ko će formirati koaliciju i dalje postoji u izvesnoj meri.\nIshod predsedničkih izbora će se, prema izjavi predsendika Gradskog odbora DS Aleksandra Šapića čekati i za formiranje koalicije u Beogradu, iako će, dogovor o koaliciji, kako je istakao, biti postignut "za pet minuta". Šapić je takođe na konferenciji za novinare dao veliki značaj izboru za predsednika za budućnost cele zemlje. "Ako 20. maja ne dobijemo predsednika Srbije koga zelimo svi drugi rezultati izbora neće imati smisla i postojaće rizik da zemlja krene u drugom, pogrešnom pravcu", ocenio je Šapić.\nOstaje pitanje kako će ishod predsedničkih izbora uticati na dogovore o koaliciji DS i SPS - da li će uticati na kadrovska rešenja, ili možda čak na promenu sastava koalicije.\nGligorov se osvrnuo i na tvrdnje da je najveći dobitnik izbora SPS i na zatev Dačića da u narednoj vladi bude premijer. Analitičar bečkog Instituta za međunarodne ekonomske studije ocenio je, naime, da je dobar rezultat te stranke posledica nepoverenja u dve najveće stranke (Srpsku naprednu stranku i Demokratsku stranku) i nespremnosti glasača da bilo kome povere mandat zbog nejasnih ili nepostojećih izbornih ponuda stranaka.\nGligorov je ocenio i da se ne bi moglo reći da su građani glasali za to da predsednik vlade bude iz redova socijalista, a prema njegovom mišljenju Dačić ne bi trebalo da se nađe na tom mestu zbog nedostatka jasne ekonomske politike. "Oni nemaju neki kredibilitet kada je reč o privrednoj politici, a teško je pretendovati na mesto premijera ako se nema privredni program ili je on nedosledan i nedovoljno odgovoran", kazao je Gligorov.\nPo njegovoj oceni, glasači su se uprkos tome što su glasovi rasuti na više stranaka opredelili za dosadašnju koaliciju, a ne za opoziciju, a može se govoriti o neuspehu SNS i Nove Srbije, pogotovo kada se uzmu u obzir slabi rezultati radikala, Dveri i liste "Nijedan od ponuđenih odgovora".\nBudući da se ne zna ni ko će, u slučaju da koaliciju i formiraju DS i SPS, ući sa njima u koaliciju, ne može se unapred znati ni broj ministarstava, koji zavisi od međustranačke trgovine. Analitičar Zoran Stojiljković ocenio je da ih neće biti više od 20, računajući premijera i njegovog zamenika. Prema njegovim rečima, "stranački interesi će biti namireni mnogobrojnim pomoćnicima, zamenicima i državnim sekretarima, kao što su to uradili prilikom rekonstrukcije sadašnje vlade".\n: Balfur: EU očekuje konkretne mere od naredne vlade


Foto: Instagram/Sanja Stanković / screenshot\nOna je na svom Instagram profilu objavila fotografiju na kojoj pozira u providnom grudnjaku.\nNjene ogromne grudi zapale su svim muškarcima za oko, te su usledili opasni komentari.\n"Nešto ti je ispalo", "Bolje da si se gola skinula", "Kako dobro izgledaš", bili su samo neki od komentara upućeni Sanji.\nNema sumnje da bivša rijaliti zvezda voli ovako da pozira, s obzirom na to da se stalno oblači provokativno i smelo.\nBivša pevačica pozirala u providnom bodiju! ČVRSTE GRUDI pucaju koliko su utegnute: „NESTVARNO SI DOBRA“\nSANJA STANKOVIĆ DOŽIVELA SAOBRAĆAJKU Odmah su je prevezli u hitnu pomoć, policija izašla na uviđaj


U BiH do 11 časova glasalo 14,22 odsto – Zvornik Danas\nNaslovna/naslovna/U BiH do 11 časova glasalo 14,22 odsto\nDo 11.00 časova na opštim izborima u BiH glasalo je 458.958 ili 14,22 odsto registrovanih birača, što je blagi porast u odnosu na izbore 2010. godine kada je do istog vremena glasalo 13,48 odsto birača, izjavio je danas u Sarajevu predsjednik Centralne izborne komisije /CIK/ BiH Stjepan Mikić.\nU Republici Srpskoj do 11.00 časova glasalo je 196.491 glasač ili 16,25 odsto, a u Federaciji BiH /FBiH/ 262.467 ili 13,01 odsto.\nMikić je na prvoj današnjoj konferenciji za novinare CIK-a podsjetio da je na izborima 2010. godine do 11.00 časova u Republici Srpskoj glasalo 12,13 odsto i u FBiH 14,11 odsto.\nKao ilustraciju on je naveo da je danas do 11.00 časova u Banovićima glasalo 32,74 odsto birača, Trnovu u Republici Srpskoj 28,84, na Sokocu 27, a u Ugljeviku 24 odsto.\nKada je riječ o bezbjednosnoj situaciji u kojoj se odvijaju izbori, Mikić je rekao da izborni proces protiče bez problema.\n„CIK je obaviješten o dva incidenta u FBiH – na biračkom mjestu u Osnovnoj školi `Muhsin Rizvić` u Fojnici jedno lice narušilo je javni red i mir, te u Kijevu u Sanskom Mostu dva lica su narušila javni red i mir, zbog čega je ovo biračko mjesto bilo zatvoreno od 8.10 do 8.50 časova“, precizirao je Mihić.\nOn je naveo da su sva biračka mjesta u BiH otvorena do 10.30 časova.\nTamo gdje je bilo kašnjenja, razlozi su bili tehničke prirode, poput dodatnog prebrojavanja glasačkih listića, kašnjenja članova biračkog odbora ili nestanak električne energije.\nNa novinarsko pitanje da je na nekim biračkim mjestima u Republici Srpskoj zabilježen višak glasačkih listića, Mikić je rekao da je na jednom biračkom mjestu u Derventi prijavljen manjak od 300 glasačkih listića i da ga to više brine nego višak.\nPoručujući da listića ima dovoljno, Mikić je rekao da će svi problemi ove vrste biti riješeni, a nedostaci nakon izbora analizirani.\nbih izbori 2014


FoNet portal :: Pretraga / tagId=53059\nTag: vrednost, Pogodaka: 16\nPad na berzama, rast dolara\nPad vrednosti deonica na azijskim berzama danas pale prateći pad na Vol Stritu dan ranije, ali je dolar ojačao u odnosu na prethodne dane nakon što je iz američkih Federalnih rezervi (FED) najavljeno zaoštravanje monetarne politike, javljaju agencije.\nGlavni broker brokerske kuće "Momentum" Nenad Gujaničić izjavio je danas FoNetu da je malo verovatno da će Srbija preuzeti deo akcija ili čitav paket vlasništva ruskog Gaspromnjefta u naftnoj kompaniji NIS, ali je procenio da bi ta kompanija u eventualnoj preprodaji na tržištu mogla da vredi između dve i 2,2 milijarde evra.\nZarada uprkos inflaciji\nVrednost akcija naftnih i kompanija iz energetskog sektora, velikih bankarskih i finansijskih konglomerata, avio kompanija, ali i onih koje posluju u sektorima proizvodnje hrane i poljoprivredne mehanizacije rasla je u poslednje vreme, uprkos inflatornim pritiscima i očekivanom rastu kamata FED, stoji u analizi brokerske kuće Ilirika Investment.\nIstorijski gubitak Fejsbuka\nAkcije kompanije Meta, kako se sada zove Fejsbuk, u četvrtak su na njujorškoj berzi izgubile čak 26,4 odsto vrednosti, nakon što je broj korisnika te društvene mreže bio mnogo manji od očekivanog, preneo je AP.\nDefcit veći za 18 odsto\nUkupna spoljnotrgovinska robna razmena Srbije u 2021. godini vredela je 59,36 milijardi dolara, odnosno 50,22 miijarde evra, što je, u odnosu na prethodnu godinu i gledano u evrima, porast od 25,5 odsto, dok je spoljnotrgovinski deficit povećan za 18,3 odsto, saopštio je danas Republički zavod za statistiku (RZS).\nPetostruko veća vrednost\nU odnosu na početak korona krize, vrednost akcija najvećeg i najozbiljnijeg igrača na polju električnih automobila, kompanije Tesla je upetostručena, piše večeras Demostat.\nOglas ispod radara\nPredsednica beogradskog odbora Stranke slobode i pravde (SSP) Mila Popović ukazala je da je danas, ispod radara zbog praznika, objavljen poziv za javno privatno partnerstvo između Grada Beograda i privatnog investitora za prevoz putnika u rečnom prevozu u Beogradu, na 30 godina, a čija vrednost je oko 400 miliona evra.\nAkcije umesto patika\nOsim što u radnjama možete kupiti sportsku garderobu i opremu kompanije Nike, isto tako, preko ovlašćenih brokerskih kuća, možete kuovinom akcija postati i jedan od njenih vlasnika kompanije, piše danas Demostat i ističe da je u 2021. godini vrednost akcija Nike uvećana za 17 odsto, a u jednom trenutku je to bilo čak i za 30 odsto.


[PREMIUM] Najava Bundeslige – 23. kolo (nedelja) - Sportske novosti\nNaslovna Fudbal Najave i prognoze Fudbal Najava Bundeslige – 23. kolo (nedelja)\nBAJER LEVERKUZEN – AUGZBURG\nBAJER LEVERKUZEN igra veoma dobro u poslednje vreme, jer su u seriji od četiri vezane pobede, odnosno sedam trijumfa na predhodnih osam utakmica (gledajući sva takmičenja u kojima su se sastajali). “Farmaceuti” bi u slučaju osvajanja sva tri boda stigli do deobe četvrte pozicije na tabeli (koja vodi u Ligu Šampiona, što je i prioritet ovog kluba), te sa velikim motivom ulaze u naredni meč. Pritom, dosta su i efikasni, te su postigli čak 19 pogodaka na poslednjih sedam duela. Kako sada igraju pred svojom publikom i nalaze se u sjajnoj formi, svakako da domaćem timu pripada i uloga velikog favorita. Prema najavljenom, Bajer Leverkuzen nema kadrovskih problema u ovom trenutku.\nOčekivani sastav (4-2-3-1) – L.Hradecky – M.Weiser, J.Tah, S.Bender, D.Sinkgraven – W.Palacios, C.Aranguiz – K.Bellarabi, K.Havertz, L.Bailey – K.Volland\nAUGZBURG trenutno zauzima jedanaesto mesto na tabeli sa sedam bodova prednosti u odnosu na opasnu zonu, što je njihov primarni cilj. Ne prikazuju dobre partije u predhodnom periodu, te su upisali samo jedan trijumf na poslednjih šest prvenstvenih utakmica. Veliku većinu bodova osvojili su na svom terenu, dok na gostovanjima igraju znatno slabije (jedan su od najslabijih gostujućih timova u ligi) sa skorom od samo dve pobede uz tri remija i šest poraza. Dosta slabo stoje u defanzivi, primaju dosta pogodaka, pogotovo na strani, gde u proseku svojim protivnicima dopuštaju 2.45 golova po meču, ali sa druge strane mogu svakoj ekipi da postignu makar jedan gol, jer u fazi napadu imaju kvalitetne igrače. Sada ih očekuje teško gostovanje protiv tima od kojeg su u prvom delu sezone pred svojim fanovima bili poraženi sa “laganih” 0:3. Van stroja su – S.Cordova (napadač – 10/1/1), S.Asta (defanzivac – 0/0/0), F.Giefer (golman – 0/0/0), M.Malone (napadač – 0/0/0), J.Schieber (napadač – 2/0/0), R.Oxford (defanzivac – 8/0/0), J.Moravek (vezista – 10/0/1).\nOčekivani sastav (4-2-2-2) – T.Koubek – R.Framberger, J.Gouweleeuw, T.Jedvaj, Iago – R.Khedira, D.Baier, P.Max, R.Vargas – A.Finnbogason, Niederlechner\nPredlog za tipovanje – D2+ / @1.50 – 2:0\nUtakmica je na programu u nedelju sa početkom od 15:30 na stadionu “BayArena”.\nSledeći tekst[PREMIUM] Najava Premier lige – 27. kolo (nedelja)


Novac ide samo tamo gde je potreban – radiosabac.com\nNovac ide samo tamo gde je potreban\nPredsednik Međunarodne fudbalske federacije Đani Infantino govorio je na Kongresu Ujedinjenih nacija posvećenom prevenciji kriminala i pravdi u krivičnim postupcima na temu glavnim pretnjama fudbalu i načinu na koje se FIFA sa njima suočava.\nInfantino je dobio poziv da govori na Kongresu UN o načinu na koji se sport štiti od korupcije i kriminala i istakao je da je FIFA u potpunosti posvećena iskorenjivanju korupcije iz fudbala.\n„Kroz program ‘FIFA Forward’ svakoj od 211 naših članica u sadašnje vreme obezbeđujemo pet puta više investicija nego što je to bio slučaj 2016. Osnovna razlika na ranije periode je ta što za svaki investirani dolar imamo precizirane ugovore, kao i posebne nezavisne komisije koje prate rad svakog saveza. Novo rukovodstvo FIFA ne ostavlja ni najmanje prostora za bilo kakve malverzacije“, rekao je Infantino.\nInfantino je govorio i o načinu na koji je FIFA tokom pandemije pomogla svim nacionalnim savezima:\n„Tokom pandemije, kroz posebno osmišljen plan, uložili smo milijardu i po dolara za pomoć fudbalu. U ovom teškom periodu, novac ide samo tamo gde je potreban“.\nPrvi čovek FIFA govorio je o problemima i pretnjama sa kojima se fudbal svakodnevno suočava na globalnom nivou:\n„Uz finansijske probleme koji nastaju kao posledica pandemije moraćemo, više nego inače, da uradimo sve kako fudbal ne bi podlegao nameštanju mečeva“, rekao je on i napomenuo da uz reformisan sistem transfera, FIFA teži fer i korektnoj raspodeli novca „uz poštovanje međunarodnih finansijskih zakona“.\nInfantino je napomenuo i da se FIFA protiv svih nepravilnosti i problema, svesna svojih ograničenja, bori i kroz saradnju sa brojnim međunarondim organizacijama poput Ujedinjenih nacija, Svetske zdravstvene orgabizacije, UNESCO…


Ostali sportovi - Streljaštvo: Dejan Pešić i Đorđe Jovčević u finale Kupa Srbije\nNapisano u kategoriji Ostali sportovi, 24 decembra, 2018\nNa završnom, trećem kolu KUP-a Srbije po A programu za juniore i seniore, koje je održano proteklog vikenda u Beogradu, iz Streljačke družine „Pančevo 1813“ je nastupilo devet takmičara u pojedinačnoj konkurenciji i dve muške ekipe iz puške i pištolja.\nEkipa seniora puškom je osvojila četvrto mesto i sedam bodova, a nastupili su: Dejan Pešić sa 618,1, koji je za deseto mesto osvojio još jedan bod, Gabriel Dautović sa 614,0, Dalibor Pavlović sa 595,0 i kadet Aleksa Rakonjac sa 572,6 kruga. Debitovala je i kadetkinja Teodora Kondić sa 551,0 u konkurenciji juniorki puškom.\nEkipa seniora pištoljem je osvojila osmo mesto i jedan bod, a nastupili su: Aleksandar Zubović sa 531, junior Đorđe Jovčević sa 510 i kadet Mihajlo Slijepčević sa 475 krugova, koji je uspešno debitovao, a umesto seniora Jovana Pavlice. Juniorka pištoljem, Ema Puzić je odustala.\nNa konačnoj tabeli nakon tri kola za finale KUP-a Srbije, koje će biti održano 09.i 10.februara naredne godine, su se plasirale obe tročlane ekipe seniora puškom (na četvrtoj poziciji) i pištoljem (na osmoj poziciji), a u pojedinačnoj konkurenciji, junior Đorđe Jovčević, koji se nalazi na devetoj poziciji juniora pištoljem, i Dejan Pešić, koji se nalazi na čvrstoj četvrtoj poziciji seniora puškom.


BOGATI ĆE SE PROMENITI SAMO KAD BUDU PRIMORANI | Vestinet.rs\nPOČETNA POGLEDI BOGATI ĆE SE PROMENITI SAMO KAD BUDU PRIMORANI\nBOGATI ĆE SE PROMENITI SAMO KAD BUDU PRIMORANI\n18. marta 2012. 13:17 · Nema komentara\nSve veći broj autora ističe da kapitalističko društvo ne prati ekonomske promene i da previše novca u premalo ruku svima donosi finansijsku nestabilnost. Jedan od direktora „Goldman Saksa“ potvrdio je to kada je za „Njujork tajms“ otkrio mračne tajne najmoćnije investicione banke.\nNi tri godine nije prošlo kako je kontroverzni Majkl Mur snimio dokumetarni film „Kapitalizam, ljubavna priča“ o previsokoj ceni kojom Amerikanci plaćaju ljubav prema kapitalizmu i pohlepi kapitalista kao uzroku ekonomske krize, da bi se o istoj temi nedavno debatovalo u Davosu.\nOsnivač tog elitnog kluba i njegov izvršni direktor Klaus Švab otvoreno je rekao da kapitalizmu u sadašnjem obliku nema mesta u današnjem svetu.\n„Moramo da rešimo pitanje kako da ekonomski rast bude od koristi svima, što podrazumeva i preispitivanje kapitalističkog sistema“, istakao je Švab.\nPodaci pokazuju da se u svim velikim ekonomijama, uprkos krizi, bogata manjina i dalje bogati na štetu siromašne većine. Selidba kapitala po svetu i špekulacije na globalnom tržištu izazivaju finansijsku nestabilnost svima.\nJedan od direktora „Goldman Saksa“, podnoseći ostavku, napisao je da je ta investiciona banka najotrovnije okruženje koje je ikad video, gde klijenti služe samo da bi se na njima zaradilo.\nU prošlosti se, međutim, govorilo da se kapitalista može tolerisati samo dok njegova zarada doprinosi društvu, jer je njegovo pretvaranje u profitera udarac kapitalizmu.\nKako objašnjava profesor Kosta Josifidis sa Ekonomskog fakulteta u Subotici kapitalizam je sistem utemeljen na konzumerizmu, što znači da mora da se troši. Zbog toga, prema njegovim rečima kapitalizam ne može dugo da opstane u uslovima stalnih visokih stopa nezaposlenosti.\nIpak, smatra Josifidis, kapitalizam nema alternativu, ali mora biti primeren čoveku, što se može postići samo putem sistemskih i normativnih promena.\nPrema njegovim rečima bogati će se menjati samo kad budu shvatili da moraju da se menjaju, jer imaju dovoljno moći i uticaja da taj proces uspore i odgode.\n„Pogledajte samo odnos snaga u američkom Kongresu. Pogledajte kako se republikanci bore da ne daju da se oporezuju oni koji imaju prihode veće od 250.000 dolara“, objašnjava Josifidis.\nNezadovoljstvo nepravednim ponašanjem kapitalističke elite širi proteste, ali analitičari ukazuju na to da postojećim pokretima nedostaju čvršća organizacija i ciljevi da bi imali pravu snagu da utiču da u svetu bude manje nepravde.\nŠvabov antikapitalistički stav izazvao je čuđenje jer je on poznat kao zagovornik slobodnog tržišta koji je posvetio život okupljanju poslovne i političke elite.\nŠvab je u intervjuu za AP iskazao i neuobičajeni pesimizam.\n„Duboko verujem u slobodno tržište ali ono treba da služi društvu“, rekao je Švab.\nŠvab je kazao i da se“moralnoi kompas“ svetske biznis elite i političkog kruga mora ponovo podesiti.\nŠvab se založio i da lideri i vlade obrate više pažnje na zapošljavanje, da se koncentrišu na talenat umesto kapitalizma i na ponovno zadobijanje poverenja javnosti.\nInače, najnovija istraživanja kompanije sa ispitivanje mnjenja Edelman pokazuju da pada poverenje u vlade i kompanije da će uspeti da reše probleme.\nDirektore vodećih svetskih kompanija najviše brine evropska dužnička kriza.\nOčekuje se da u 2012. kineska, brazilska i druge ekonomije u brzom razvoju i dalje beleže snažan rast dok će se SAD i Evropa i dalje boriti sa problemima koji su posledica kreditne krize iz 2008, uključujući visoku nezaposlenost.\nTakvi stavovi u javnosti doprinose mišljenju da su svetske ekonomske nedaće veće nego što su finansijski eksperti predviđali u prethodnim godinama.\n„Bili smo preveliki optimisti priznao je Švab.\nDa li se državni kapitalizam Kine i Rusije pojavljuje kao model?\nDa li je kapitalizam podesan za 21 vek? Ako jeste, koliko mora da se promeni?\nNajbogatij i najmoćniji ljudi sveta suočiće se sa izazovom da nije reč samo o globalnoj ekonomskoj krizi, već i krizi globalne politike.\n“Da li kapitalizam funkcioniše? Da li će ekonomije ponovo rasti? Da li je zapadni model i dalje funkcionalan”, pita se Džon Grifit Džouns (John Griffith-Jones), predsedavajući britanskog i evropskog ogranka revizorskog giganta KPMG.\nDžouns ukazuje na potrebu da se pronađe “koncept odgovornog kapitalizma” i brine ga to što, to verovatno neće biti jasno ljudima širom sveta.\nProfesor Klaus Švab (Schwab), još je direktniji: “Kapitalizmu u sadašnjem obliku nema mesta u svetu oko nas”. On ističe da bi rešavanje problema u kontekstu zastarelih i odumirućih modela samo bi još više produbilo ponor.\n„Nalazimo se u eri temeljnih promena koje hitno zahtevaju nove načine razmišljanja umesto uobičajenih. Imamo opštu krizu morala, nismo voljni da investiramo u budućnost, podrili smo socijalnu skladnost i u opasnosti smo da u potpunosti izgubimo poverenje budućih generacija“, upozorava Švab.\nVerujem da neće biti tako kataklizmično kao što mnogi predviđaju”, ukazujući na snažan rast Kine i Indije, kao i nekoliko ohrabrujućih vesti u poslednje vreme iz evrozone.\n“Međutim, postoji tendencija da će jedna tema da dominira svim ostalim”,dodaje Džouns.\nGlobalni lideri znaju da moraju da ulože ogroman napor da bi povratili poverenje ljudi kojima upravljaju. Džounsa brine da ključna pitanja, kao što su nezaposlenost mladih i globalno zagrevanje, mogu ostati po strani.\nZbog fokusiranja isključivo na krizu, kompanije takođe mogu da zanemare da se način poslovanja fundamentalno menja.\nNedavno istraživanje Pju instituta (Pew) o globalnim stavovima, pokazalo je da 20 godina nakon raspada Sovjetskog Saveza, znatna većina u mnogim bivšim komunističkim državama nije više oduševljena višepartijskom demokratijom i kapitalizmom slobodnog tržišta. Takođe, sve više se odbacuju učenja neoliberalnih intelektualaca u SAD koji su pre dve decenije “trubili” o kraju istorije i usponu globalnog poretka.\n“Postoji opasnost da čitave društvene klase ili regioni, kao što su u istočnoj Poljskoj, Slovačkoj i Mađarskoj postanu žrtva beznadežnosti i ekstremizma”,upozorava Lengjel.\nBritanski Ekonomist (Economist) je objavio specijalan izveštaj o vitalnosti državnog kapitalizma – kakav postoji u autoritarnim državama poput Kine i Rusije, pa čak, u određenoj meri, i u demokratijma kao što su Brazil i Indija – sa rastućim uticajem i kineskih državnih kompanija, koji je sve vidljiviji u svakom delu planete.


Terzić: Lestvica podignuta, cilj je evropsko proleće\nTanjug 2. oktobra 2020. 14:57\nBEOGRAD – Podigli smo lestvicu zahteva i očekivanja i kao cilj postavili evropsko proleće, kao u sezoni 2017/2018, kaže generalni direktor Crvene zvezde Zvezdan Terzić.\nOn je posle žreba za Ligu Evrope jasno stavio do znanja da je Zvezdin cilj da prođe grupu u kojoj su još Gent, Hofenhajm i Liberec.\n„Crvena zvezda mora da bude na najvišem nivou i da pobeđuje svakog, pogotovo u Beogradu na Marakani. Raduju nas informacije iz UEFA da će se najverovatnije mečevi igrati sa 30 odsto kapaciteta stadiona, tako da bi u teoriji mogli da nastupamo pred oko 16, 17 hiljada naših navijača. Grupa je slična onoj iz 2017. godine kada smo odmeravali snage sa Englezima, Nemcima i Belorusima. Sada su to Nemci, Belgijanci i Česi, sve to su ozbiljne fudbalske nacije“, rekao je Terzić za klupski sajt.\nTerzić je potom detaljnije analizirao protivnike u Ligi Evrope.\n„Hofenhajm je kvalitetan što se videlo i protiv Bajerna. Pobedili su šampiona Evrope 4:1 i pokazali da su ozbiljna ekipa. Gent je vicešampion Belgije i na veoma nesrećan način nije uspeo da se plasira u Ligu šampiona, uz to dolazi iz zemlje koja je dugo bila broj 1 na UEFA rangking listi država. Česi su uvek neugodni, ali cilj nam je da sve te ekipe pobedimo na našem stadionu i prođemo dalje“.\nTerzić je istakao i da je veoma zadovoljan dosadašnjim učinkom trenera Dejana Stankovića.\n„Odigrali smo 13 utakmica ove sezone i imamo sve pobede, osim što smo remizirali sa Omonijom. Stanković ima našu punu podršku, verujemo u njega i sigurni smo da ćemo biti sve bolji kako vreme bude odmicalo“, poručio je Terzić.\nKarabatić pokidao ligamente kolena, propušta SP\nVuletić posle derbija o svečanoj loži, zakonu,…


Svjetska konferencija na temu zdravlje i klimatske promjene pod nazivom „Brinuti o čovječanstvu na +2 ° “ održana je u periodu od 15-16. travnja 2019. godine u Kanu, Francuskoj u organizaciji Francuskog Crvenog križa. Na ovoj značajnoj Konferenciji učestvovalo je više od 400 učesnika iz 60 nacionalnih društava CK i CP, predstavnika sjedišta Međunarodne federacije društava CK i CP (MFDCKiCP) u Ženevi i Regionalne kancelarije u Budimpešti, sjedišta MKCK u Ženevi, Stalne komisije CK i CP u Ženevi, kao i brojnih međunarodnih stručnjaka i predstavnika vladinih i nevladinih organizacija. Ispred Društva Crvenog krsta/križa Bosne i Hercegovine na Konferenciji su učestvovali mr Rajko Lazić, generalni sekretar i g-đica Žaklina Ninković, koordinator za međunarodnu suradnju i asistent generalnog sekretara.\nSvjetska konferencija „Brinuti o čovječanstvu na +2 °“ je organizovana povodom 100-te godišnjice Međunarodne federacije društava Crvenog križa i Crvenog polumjeseca, koja je osnovana 5. svibnja 1919. godine na inicijativu Američkog, Britanskog, Italijanskog, Japanskog i Francuskog Crvenog križa. Mjesec dana ranije, od 01-11. travnja 1919. godine, ta nacionalna društva okupila su se na medicinskoj konferenciji u Kanu da predlože bolju koordinaciju akcija i korištenje resursa nacionalnih društava Crvenog križa.\nSvrha Konferencije na temu zdravlje i klimatske promjene je bila da se omogući razmjena ideja, iskustava, najnovijih naučnih istraživanja, predstave inovativna rješenja na lokalnom nivou i podstakne uključenost svih, ne samo predstavnika Pokreta CKiCP nego i zainteresovanih strana i partnera, u suočavanju sa najvećim javno zdravstvenim izazovom 21. vijeka. Klimatske promjene već utiču na ljudsko zdravlje i projekcije su alarmantne. Teme o kojima se razgovaralo na Konferenciji su bile vezane za zdravstvene posljedice klimatskih promjena, koje su već vidljive u nekoliko različitih oblika, bilo po mentalno zdravlje, migracije, ekosisteme ili obezbjeđenje hrane. Uz navedene teme, razgovaralo se i o prilagođavanju na klimatske promjene, čije su posljedice brojne, kompleksne i međusobno zavisne i stoga zahtijevaju razumijevanje kako bi se predvidjeli rizici i prilagodio zajednički odgovor u smislu prevencije, spremnosti i kolektivne akcije.\nKonferencija takođe predstavlja prekretnicu za stvaranje prvog „humanitarnog COP“, po uzoru na Konferenciju UN-a o klimatskim promjenama održanu 2015. godine u Parizu o smanjenju emisije gasova staklenika, koja je vodila ka Pariskom klimatskom sporazumu koji je potpisan 2016. godine. Čak i ograničavanjem povećanja temperature na + 2 ° C, što je ambicija Pariskog klimatskog sporazuma (COP21), biće posljedica na mnoge zemlje, stoga su sve zemlje svijeta zainteresovane i moraju da se prilagode, a posebno da štite najugroženije.\nTokom trajanja Konferencije delegacija DCK BiH je ostvarila kontakte sa sljedećim sestrinskim nacionalnim društvima CK i CP: Švedske, Austrije, Italije, Japana, Amerike, Holandije, Francuske, Kirgistana i Kazahstana kao i sa predstavnicima Regionalne kancelarije MFDCKiCP u Budimpešti i Stalne komisije CKiCP.


Godišnjica /Beograd: Građani šetali u čast Đinđića i poručili da ne smiju stati / Radio Sarajevo\nFoto: AA/Šetnja za Zorana Đinđića u Beogradu\nGodišnjica / Beograd: Građani šetali u čast Đinđića i poručili da ne smiju stati\n12. 03. 2019. u 20:52:00 AA\nGrađani su večeras u Beogradu memorijalnom šetnjom odali poštu premijeru Srbije Zoranu Đinđiću koji je ubijen prije 16 godina.\nOkupljeni građani su od platoa Filozofskog fakulteta krenuli u tišini u šetnju do dvorišta Vlade Srbije gde je Đinđić ubijen, ali ih je dočekala zatvorena kapija dvorišta zgrade, pa su zapalili svijeće i ostavili cvijeće na kapiji.\nNa kapiju su postavili i transparent "Ako danas ne uspijemo, jedini razlog smo mi sami", Đinđićevu rečenicu i parolu po kojoj je večerašnja šetnja na koju su pozvali Demokratska stranka (DS) i organizatori protesta protiv vlasti "Jedan od pet miliona" i održana.\n"Mi nedjeljama šetamo u pokušaju da nešto promijenimo, ali ovaj put ne smijemo stati jer pitanje je da li ćemo imati i treću šansu da nešto promijenimo", kazao je okupljenima jedan od organizatora Miodrag Simović.\nNeposredno prije dolaska građana, predsednik Udruženja kidnapovanih i ubijenih na Kosovu Simo Spasić držao je govor u kojem je naveo da su DS i DOS "oslobodili albanske teroriste iz zatvora", ali ga je obezbjeđenje pomjerilo.\nTagovi: Beograd Zoran Đinđić Srbija\nStavovi / Mafija je objavila rat državi, vrijeme za „bosansku sablju“!